open-index/open-wikipedia-markdown huggingface dataset:
北条早云

**北条早云**（日文假名：ほうじょう そううん，1432年－1519年9月8号），是15到16世纪日本战国时代有名个冒险家，后北条氏个第一代当主。伊年轻辰光在拉京都学习佛经，后手来应仁之乱当中，跑到东海道今川氏个地盘，在拉今川氏内乱当中轧对仔淘，乃么拿着仔自家个兵马。到伊五十几岁辰光，再真正独当一面，对伊豆个**[[堀越公方]]**进行攻击；占领伊豆之后，修造韭山城，当成功自家个居城。之后，又对伊豆东北方向个相模国发动进攻，拿关东管领上杉氏赶跑，在拉六十八岁辰光，控制小田原城；此后1个世纪当中，迭个城堡也就一直是后北条氏个居城哉**。北条早云**活仔将近九十岁，也是一个有名个寿星。

## 名头
北条早云本生老早子是叫**伊势长氏**，自家讲祖上向是桓武平氏伊势流个后代。后手来，伊在拉京都参禅个辰光，得到**宗瑞**个名号，又自号**早云庵主**。后世就叫伊北条早云庵宗瑞，简称北条早云。伊一生里向，伊自家一直侪是用伊势迭只姓氏；但后手来，因为伊自家个后代冒充名门北条氏，创设仔后北条氏，乃么拿伊姓也改脱，变成功姓北条哉。
兖州府

兖州府，是明清帝国阶段，在拉东亚大陆上向存在过歇个一只行政单位。

## 设立
明帝国洪武十八年（公元1385年），拿兖州升级成功兖州府。 府城在拉滋阳县（今济宁市兖州区）。管理廿三个县。

满洲人入关之后，继续保留迭个区划，此地原旧叫做兖州府，属兖沂曹济道，外加还是道个治所。

雍正之后，老早仔兖州府个沂、曹、济宁、东平四个散州畀山东省直接管理，后手来，金乡、鱼台、嘉祥又畀划到济宁州；东阿、平阴、东平州畀划分到泰安府；曹州、单县、成武、曹县、定陶、巨野、郓城独立出去，设立曹州府；沂州、郯城、费县畀摆在拉一淘，建立沂州府。

## 畀废
民国初，废兖州府。
泰安府

泰安府，是近古辰光，在拉东亚大一统帝国当中存在过个一个行政单位，具体位置在拉乃朝个山东省泰安市。

## 历史
金帝国辰光，在拉泰安设置泰安军；金世宗大定廿二年（1182年），第一趟设立泰安州，滞缩在拉岱岳镇（乃朝泰城），隶属山东西路。

元帝国阶段，此地还是叫做泰安州，属于东平路，后手来畀中书省管理。

明帝国阶段，此地是济南府底下头一个散州。

一直到清帝国雍正年间，才第一趟设立泰安府。同时，拿老早仔个东平府废脱，变成功东平州，随后，又拿东阿县、平阴县也划入泰安府。

1913年，泰安府畀中华民国废脱。
归德府

**归德府**，是近古辰光东亚大陆个大一统帝国当中存在过个一个行政单位，具体位置大概相当于乃朝个河南省商丘市。

## 历史
归德个地区，在拉唐朝辰光，本生叫宋州。到宋代，因为名称叫做宋，个咾畀升格成功南京应天府。

改成功归德府是在拉女真人侵入之后，归在拉金帝国个南京路。下头管六个县：睢阳县（宋城县）、宁陵县、下邑县、虞城县、谷熟县、楚丘县。

元帝国阶段，归德府属于河南江北行省，明帝国建立之后，降归德府为归德州，隶开封府。

嘉靖廿四年（1545年）六月，又重新升级成功归德府。清帝国阶段也延续迭个级别；一直到1913年，畀中华民国废脱。
河南府

**河南府**，是近古阶段东亚大陆高头个大一统帝国当中存在过个一个行政单位，具体范围搭仔乃朝个河南省洛阳市差弗多。

## 历史
唐朝辰光，此地还是名叫洛州（河南郡），后手来改成功河南府，属都畿道。

到宋帝国建立之后，此地原旧叫河南府；还因为老早当过五代辰光个首都，个咾也就畀赵家人当成功西京，算一只陪都。

熙宁五年（1072年），此地属京西北路，之后金帝国、元帝国、明帝国、清帝国阶段，辖区搭仔面基侪嘸啥变化。一直到1913年，畀中华民国废脱。
释星云

**李国深**（1927年8月19号－2023年2月5号），江淮人，法名**悟彻**，法字**今觉**，法号**星云**，笔名**赵无任。**在拉江苏江都出生。1949年跑在拉台湾去发展，乃么20世纪后半段成为仔台湾有名个政治和尚，搭国民党、民进党高层侪有蛮密切个往来，还是中国国民党党员。伊经营产业也邪气老鬼，是台湾有名佛教产业集团佛光山个创始人。人生后半段，常庄去非洲传佛教，以及回转来中国大陆进行交流。

2023年2月5号，因为器官衰老个原因，在拉佛光山故脱。

## 参考文献
朱葆三

**朱葆三**（1848年3月11号－1926年9月2号），名**佩珍**，字**葆三**，以字行，吴越人，出生浙江省定海县（个辰光属于宁波府），19世纪后半段到20世纪初上海顶有名个吴越企业家、大佬倌、海上闻人。伊主要经营银行业、保险业搭实业资本。

## 出任职务

* 上海总商会会长
* 全国商会会长
* 宁波旅沪同乡会会长
* 定海旅沪同乡会会长
* 上海商务公所会长

## 慈善活动

* 1912～1921，9次救济定海灾民。
* 捐资兴办定海申义小学、定海公学。
* 修缮定海南珍桥。
* 捐资创办定海医院。
广州天河1·11驾车撞人事件

**广州天河1·11驾车撞人事件**，又叫**广州天河驾车撞人事件**，指个是勒拉2023年1月11号17点25分左右，勒拉中国广东省广州市天河区天河路、体育东路、天河南二路伊面一圈发生个一桩汽车多次故意撞人个事体。事体发生个辰光正好是下班夜高峰，到1月11号夜头，已经造成5死13伤。同年4月份，法院一审判肇事司机死刑。6月份，法院二审判肇事人死刑。

## 背景
事发个地方，天河区天河路附近，是广州蛮繁忙个商业区。事发个辰光亦正好是下班夜高峰，马路浪上街沿浪侪蛮狭个。

死伤顶顶严重个天河路-体育东路路口一直讲是“广州顶顶繁忙个四岔路口”，斑马线两面是万菱汇搭正佳广场两個商场。广州市政府勒拉2004年个辰光就计划拉此里起個过街隧道，拿路口个购物中心搭体育中心、石牌桥两個地铁站连拉一道；必过箇个项目到最近纔开始实施，2021年开造。

## 事发经过

肇事车辆至少撞仔6趟人。

17点25分左右，肇事车子从天河路小转弯转进体育东路，箇段辰光伊撞翻多位正勒拉过马路个人，从伊拉身浪向轧过去；开进体育东路以后，伊勒拉天河南一路口撞翻一個人；再调头回转来，貤撞翻几個人；伊向东开进天河路，勒拉BRT石牌桥站附近撞翻脱几個外卖骑手搭踏脚踏车个人，箇个辰光警车已经跟拉伊屁股后头哉；伊后些来两趟小转弯分别开进天河东路、天河南二路，勒拉天河东路天河南二路路口貤撞翻一個人；开到天河南二路体育东路路口个辰光，因为路口上有多部脚踏车拿路封脱，伊撞拉一位想拿伊拦牢个踏摩托车个交警身浪。车子阿末开浪机动车道搭非机动车道当中个隔离栏，停仔下来 。

肇事人从车浪下来个辰光，往路上抛出交交关关人民币钞票，想逃出去，但畀现场个人捉牢。

## 事后
### 交通秩序
高德地图个实时路况显示，到1月11号18点30分，正佳广场附近个路还是堵唻要命。19点20分，现场个交通秩序基本恢复。

### 死伤个人
广州警方勒拉1月11号夜头19点36分发通告，事故已经造成5死13伤。死个人当中，顶小个只有6岁。事故还造成29人轻伤或轻微伤。一审个辰光表示，拢总造成6家头故脱，除开当场死脱个5个人，还有1位重伤员勒拉1月19号抢救无效死脱。

### 调查
广州警方勒拉1月11号夜头19点36分发布通告，犯事体个司机温某（男，22岁，广东揭阳人）已经畀警方控制，事故正勒拉进一步调查处理当中。

《红星新闻》联系到肇事人个爷。伊讲差弗多中午12点个辰光，肇事人讲要出去寻朋友，开车子跑哉。伊爷娘讲，箇個小囡呒没犯过事，2021年大专毕业以后留校工作半年，后头就回来同爷娘一道开文具店。

1月14号夜头，广州市人民检察院发布通告，“广州天河『1·11』驾车撞人案”个犯罪嫌疑人温某，涉嫌“以危险方法危害公共安全罪”，畀批准抓脱。

### 审判
2023年4月18号，广东省广州市中级人民法院对肇事人温庆运以危险方法危害公共安全案进行公开审理。

一审个辰光，辩护人曾申请为伊做精神鉴定，弗过其屋里人表示呒没家族精神病史，箇個肇事人亦呒没去医院检查精神病个经历，故咾法庭驳回箇只申请。广州中院最终认为伊违反以危险方法危害公共安全罪，判处伊死刑、剥夺政治权利终身。温庆运已就一审判决提出上诉。

2023年6月28号，广东省高级人民法院对温庆运以危险方法危害公共安全上诉案进行了公开审理。二审里向，温庆运表示伊撞人前自己“没有意识”“没有感觉”，感觉车子浪有怪物事咾啥个，旁听个伤人搭仔被害人家属听得唻又恹气又气唻啊噗啊噗个，有人直接拿鞋子厾过去。阿末，省高院做出终审判决，裁定维持原判。

2024年1月，温庆运个辩护律师表示，勒拉最高人民法院死刑复核阶段，肇事人家属拿精神鉴定申请交畀最高院。

2024年4月19号，经最高人民法院核准，广州市中级人民法院对温庆运执行死刑。

## 参考文献
荣町站（札幌市营地铁）

**荣町站**（）是一座地铁车站，勒拉日本札幌市东区北41条东15丁目。车站编号是H-1，也是东丰线个终点站。

附近就是荣町，所以叫箇个名字。附近还有丘珠机场。

## 参考文献
曹州府

**曹州府**，是18世纪到20世纪初，在拉东亚大一统帝国当中个一个行政单位。具体位置在拉乃朝个山东省菏泽市。

## 兴废
雍正十三年（1735年），清帝国拿老早畀兖州府管辖个散州曹州升格，变成功一个府，治所摆在菏泽县（山东省菏泽市），属山东省。

曹州府下头个管辖范围，包括范县，郓城、巨野、单县、鄄城、菏泽、定陶、曹县、成武。

同治四年（1865年），黄泛区个捻匪在拉此地杀脱蒙古亲王僧格林沁。

光绪廿三年（1897年）又在此爆发曹州教案。

中华民国成立之后调整区划，乃么曹州府在拉1913年废脱。
大通公园

**大通公园**，勒拉日本北海道札幌市中央区。伊是一個拿札幌市中心横过来隔开个公园，从中央区大通西一丁目到大通西十二丁目拢总长1.5公里。根据大通公园勒拉1980年6月6号贴出个告示，伊个整体面积约码子有78,901平方米。

大通公园个地大致好分成商业用地、风景区搭都市景观地区。

箇面还勒拉2020年夏季奥林匹克运动会田径比赛当中个马拉松搭竞走项目里向作起点搭仔终点。

## 公园个位置
大通公园勒拉札幌市中部，长唻像棋盘一样。附近地区通通拿大通公园当作中心点，按照方位搭街道序号作名字，譬如“北十七条东五丁目”、“南九条西十五丁目”。区分东西个标准是创成川，区分南北个标准就是箇个大通公园，伊个南北就是所谓个“大通”，分别叫“北大通”搭仔“南大通”，车辆侪拉嘿箇两条路高头朝东西方向开。大通公园作为中央分离带，伊阔65米。

## 历史
历史浪，箇面曾经做过隔离带、兵营、垃圾场、农田等等，还曾经规划过要造房子。1876年个辰光，勒拉大通西三丁目搭四丁目箇面造了座约码6600平方米个花坛。到1909年，当地政府请著名个花园设计师长冈安平重新整理箇片花坛，箇就是大通公园个前身。

1950年，札幌市政府展开公园重整计划，箇就是现在个大通公园。

## 参考文献

## 外部链接

* 日本大通公園介紹網站（日語版本）
* 日本大通公園介紹網站（中文版本）
* 關於大通公園的地理介紹 *大通公園（札幌市公園綠化協會）
* 札幌市公園檢索系統 
* 札幌市環境局推進部
钱钟书

**钱钟书**（1910年11月21号－1998年12月19号），原名**仰先**，字**哲良**，後改名**钟书**，字**默存**，号**槐聚**，勒江苏无锡出世，是中国个作家搭文学研究家。伊勒拉相当长嗰辰光里向一直担任文学教授，也写过弗少作品，来勒一九九八年勒北京医院死脱仔以后，将伊个遗体解剖才发现胃高头还有一大肿瘤。

## 作品
* 论文：《十八世纪英国文学里的中国》（牛津大学学位论文，1937），《古典文学研究在现代中国》（钱钟书参加意大利米兰举行的欧洲汉学家第26次大会的演讲，1978）；
* 散文集：《写在人生边上》（1941）；
* 小说：《猫》（1945）；
* 中短篇小说集：《人•兽•鬼》（1946）；
* 长篇小说：《围城》（1947）；
* 诗集：《槐聚诗存》（1995）；
* 学术著作：《管锥编》（1979）、诗论《谈艺录》（1948）、《七缀集》(1985)、《宋诗选注》（1958）等。
### 别个作品
《诗可以怨》（后收入《七缀集》）（《文学评论》1981年1期）、《也是集》（1984）、《模糊的铜镜》（《随笔》1988年第5期）、《石语》（1996）、《容安馆札记》、《钱锺书英文文集》
高淳话

**高淳话**，指南京高淳个一种言话，是吴语个一种，并弗是江淮官话。

《中国语言地图集》里向，高淳话畀归到吴语宣州片太高小片，但高淳东部一星乡镇讲个言话畀归到吴语太湖片毗陵小片金坛话。

## 链接
*悠悠吴国地　独独高淳话  《江南时报》
钏路市

**钏路市**（）勒拉日本北海道道东地区，渔业、工业发达。日本政府搭北海道厅勒拉箇面开仔负责道东区域个分支机关，越南搭密克罗尼西亚联邦也拉箇面有名誉领事馆。

面积上是北海道里向面积第三大个市町村，只比北见市同足寄郡足寄町面积小，市区主要勒拉东南面沿海个平原上，挨拉市区个就是日本顶顶大个湿地钏路湿地。勒拉钏路川个河口，有钏路港，伊是北海道顶顶大个谷物进出口港、日本国际谷物类散装货物战略港湾、更加是北海道东面顶顶大个国际物流中心。钏路港从19世纪末开始就是北海道东部地区包括十胜地方、鄂霍次克地方个主要港口，带广市、北见市等道东个内陆城市九成个货物出口侪依靠钏路港。

勒拉钏路个沿海地区，有造纸工厂、食品加工厂、化学工厂，让伊变成道东少有个工业城市。钏路港也是北海道顶顶大个渔港，包括鳕鱼、秋刀鱼，1990年开始曾经连续13年成为日本捕捞量排名头一个港口。

## 市名个由来
从松前藩勒拉箇面设置个当中个“”（Kusuri）个发音演变过来个。

个来源是阿伊努语，但是有好几种看法，比方讲：
# 「kus-ru/ci-kus-ru」（通过个路）
# 「kus-pet」（通过个河浜）
# 「kusuri」（药、温泉）
# 「kut-caro」（湖口）
# 「kus-sir」（河浜对过个山）

## 交通
### 机场
*钏路机场
### 铁路
*北海道旅客铁道（JR北海道）
**根室本线
**钏网本线
### 港口
*钏路港

## 参考文献

## 相关条目

## 外部链接
*  釧路、阿寒湖觀光官方網站 
**  釧路、阿寒湖觀光官方網站 
**  釧路、阿寒湖觀光官方網站
日高山脉

**日高山脉**（）勒拉日本北海道中南部。伊从狩胜峠到襟裳岬，长度约码子有150公里。顶顶高个峰是幌尻岳，海拔2,052米。

## 外部链接
* 日高山脈襟裳国定公園 - 北海道庁
* 日高山脈博物館へようこそ - 日高町
流浪地球（分清爽）

**流浪地球**可以指：

*流浪地球，刘慈欣写个一部中短篇科幻小说作品

*流浪地球（电影），从刘慈欣小说改编个3D科幻电影

*流浪地球2，从刘慈欣小说改编个科幻电影，内容是流浪地球（电影）个前传

*流浪地球3，从刘慈欣小说改编个科幻电影，内容跟拉流浪地球（电影）后头
宝沃

**宝沃**（德语：Borgward）是德国老底子一家传统汽车制造商。伊个中心勒拉德国不莱梅，曾经咾红极一时行个，结果勒拉二十世纪六十年代初个辰光，伊拉朆衰落个情况下头冷陌生头畀强制停业。

2005年，中国个福田汽车从卡尔·宝沃个孙子伊头拿箇个牌子个使用权买下来。2015年个辰光，伊推出概念车，2016年正式重新发售，公司总部设拉斯图加特。2022年，北京宝沃申请破产清算
。

## 参考文献
中医

**中医**（tson1 i1），亦喊**汉医学**，是一种起源勒中国汉族而且直至乃朝已有千年历史个传统医学。

中医学拿阴阳五行作为理论基础，将人体看成是气、形、神个统一体，通过望、闻、问、切，四诊合参个方法，探求病因、病性、病位、分析病机搭人体内五脏六腑、经络关节、气血津液个变化、判断邪正消长，进而得出病名，归纳出证型，以辨证论治原则，制定「汗、吐、下、和、温、清、补、消」等治法，使用中药、针灸、跌打、推拿、按摩、拔罐、气功、食疗等交关治疗手段。但是中医学搿歇个辰光是否为最早个传统医学还弗能确定哉。
三体（电影）

《**三体**》，是从刘慈欣《三体》改编个中国科幻片。游族影业投资个，小说原作者刘慈欣作监制，游族影业原首席执行官孔二狗作总制片人，张番番作导演。箇部电影讲个是勒拉红岸基地人类文明头一趟向宇宙发出信号以后，开启地球文明同计划殖民地球个三体文明之间生存战争个故事。

该电影到现在还呒没制作完成或者上映个消息。

## 制作
### 筹备
2009年，张番番用10万块人民币从刘慈欣手里向买断《三体》接下来5年个全部影视版权。

2013年9月，张番番勒拉国家电影局立项《三体》电影，备案号头是“影剧备字[2013]第1424号”。2014年8月26日，游族影业公司成立，宣布参加《三体》电影个拍摄。

### 拍摄
2015年3月18号，影片勒拉小兴安岭正式宣布开拍。张静初畀一星网友认为是叶文洁个最佳人选，箇条意见畀片方采纳。

2015年4月22号，《三体》电影发布会勒拉北京召开，公布会得参加箇部电影个演员，譬如冯绍峰、吴刚、唐嫣、张翰、杜淳。

2015年8月5号，三体官方宣布杀青，正式进入个后期制作阶段。

### 后期制作
2015年8月，根据新华网个报道，游族影业表示伊花脱2亿块人民币，勒拉特效部分厾个钞票莫落落，“创下国产片特效制作资金之最”。

2015年11月13号，中共中央政治局委员、国家副主席李源潮勒拉上海调研。箇个辰光，伊视察游族网络，了解《三体》电影个拍摄情况，看了电影个粗剪片段。游族内部员工讲，“领导们个评价实在不哪能”，还有游族内部员工讲伊自家勒拉看脱电影拷贝以后感觉整個人侪弗好哉。

2016年上半年，特效从新加坡个VHQ特效团队转变成中国上海个明迪传媒。

2016年6月，有消息讲《三体》会得弗断拖延辰光，还讲孔二狗已经辞职，特效团队畀调脱，导演张番番拍个素材畀废脱。呒没过几许辰光，电影个官方微博发表声明否认，回应一切顺利，讲后期特效个辰光拖是因为对作品质量个要求。孔二狗也勒拉网浪向发文否认传言，讲只是因为预算推迟，“谣言自会不攻自破”。新浪娱乐个调查讲，“想吐槽个游族员工人忒多哉”，游族影业个员工人数从高峰辰光个120人减少到30人。参加看片会、有股东关系个陆川导演讲，“要畀创新者一個创新个空间，要宽容”。

2019年，特效团队明迪传媒畀排拉失信被执行人个单子浪。

2020年5月，孔二狗勒拉某個活动里向提到《三体》电影个进展，表示“三体有各种各样原因，我愿意承担一定个责任，我相信有一天伊会得面世，会得通过让大家惊喜方式个方式”。

2020年12月，制片方游族影业董事长林奇畀三体宇宙公司CEO许圭毒煞。

2017年开始，电影官方微博再呒没发过任何同电影制作相关个信息，只勒拉2019年电影《流浪地球》上映个辰光宣传过。

## 参考文献

## 外部链接
* 
*
我的三体

《**我的三体**》，是《我的世界》制作个中国大陆网络动画，是根据刘慈欣创作个科幻小说《三体》改编个。《我的三体》一开始只是同人作品，勒拉第二季第三集以后伊获得原作个改编权。伊主要勒拉bilibili浪放出个。

## 剧情
### 第一季
四五十年前，科学家叶文洁勒拉搜寻外星文明个秘密基地“红岸”，向三体星系发仔消息。因为三体星是一颗畀三颗恒星包起来个行星，随时会得畀恒星吃脱，所以三体人决定向外太空进发。叶文洁又因为个人身世，对人类失去信心，所以拿地球个坐标发畀三体星。后些来，离开红岸基地个叶文洁认识志同道合个伊文斯，告诉伊三体个事体，两個人拉仔一帮对人类失去信心个人，成立反人类个“地球三体组织”（ETO）。经过搜查，科学家汪淼、警官大史同各国政府认识三体组织个阴谋，捉脱叶文洁，还灭脱邮轮“第二红岸基地”浪剩下来个人。通过船浪个资料，人类晓得三体人向地球发射质子造出个检测器“智子”，箇末地球浪所有计策侪勒拉三体人个眼皮子底下。

### 第二季（罗辑传）
为对付智子，联合国决定选出4位“面壁者”，“面壁者”好调动交交关关个资源，不用作任何解释，目的是对智子搭三体人进行战略欺骗。4個人当中，其他3家头侪是杰出个政治家搭科学家，只有罗辑是普通个社会学教授，因为伊是唯一一個畀三体人点名要杀个人……

### 第三季（章北海传）
中国军人章北海，勒拉爷个影响下头，志向坚定，认为箇是延续人类文明个唯一方法。因为希恩斯思想钢印计划个逃亡主义畀人看出来，章北海勒拉末日之战前畀人叫醒。自然选择号浪个伊实施伊个逃亡主义计划，奔向深空……

## 制作
《我的三体》导演神游八方是一位法国波城大学个学生，也是《三体》个粉丝。由于伊经常畀人问“啥个是《三体》”，箇咾决定用我的世界造动画版个《三体》。

做第一集个辰光，因为制作团队除脱配音只有神游八方伊一家头，箇咾伊也要做剧本改编、执镜、世界架构。因为技术、经验、资金弗够，第一季个制作效果邪气糙，但吸引其它人参加制作，还勒拉做第四集个辰光成立制作团队。

《我的三体》一开始用我的世界来做个，第一季第八集开始加入部分动画制作，第九集开始纔调成动画制作。第二季开始，光影搭人物表情加强哉，还加入口型设计。

因为《我的三体》第一季个辰光是一部同人动画，箇咾《我的三体》第一季呒没捞着投资。但从第二季第三集开始，制作团队有仔资金支持搭仔《三体》原作个改编权。

2021年9月22号，导演神游八方宣布离开游族公司。

## 歌曲
第二季罗辑传主题曲是中国大陆网络歌手云翼星辰唱个《黑暗森林》，第三季专辑《我的三体章北海传 原声音乐集》，里向有原创音乐基地歌手不才唱个主题曲《夜航星》（Night Voyager）搭仔其他歌曲。

## 参考文献
八字桥（虹口区）

**八字桥**，又叫**宝安桥**，勒拉中华人民共和国上海市虹口区，亘拉俞泾浦浪，水电路同柳营路就勒拉箇面作道路边界。八字桥造拉中华民国初。1932年，一·二八事变个辰光，日军曾多趟想通过八字桥去北火车站，但阿末侪畀第19路军打转去。1933年，八字桥畀改成单孔钢筋水泥桥，桥浪好走汽车。2006年1月5号，八字桥畀虹口区人民政府公布成虹口区历史遗址纪念地。

## 参考资料
札幌机场

**札幌机场**（；），勒拉北海道札幌市东区，通称**丘珠机场**（。是個军民合用个机场。

“丘珠”箇个名字来自阿伊努语个“okkay-tam-carpa”，意思是男人拿刀瞎厾个地方。

## 参考文献

## 外部链接

* 札幌丘珠空港ビル株式会社
* 札幌飛行場（丘珠空港） - 北海道開発局
*丘珠空港利用促進のページ - 札幌市
偒傣言话

**偒傣话**，貤叫**金汇言话**，是中华人民共和国上海市奉贤区金汇镇用个一种吴语方言，用箇隻方言个人约码子有100,000人。偒傣话勒拉宋朝形成，元朝以后曾经勒拉松江府里向通用。

偒傣话有20個元音，有人讲伊是元音顶顶多个言语。2012年，头一本正规出版个奉贤方言教材《偒傣话：世界上元音最多的语言》开始来勒奉贤区金汇学校使用，用音标拿言话记录下来，並标明每個字、每句言话读音个连续变调。

## 参考文献
外环运河

**外环运河**是中华人民共和国上海市浦东新区个一条运河，规划全长有26.17千米，计划北起外高桥，南至上海外环，会得经过外高桥、金桥搭张江。目前只有1994年造好个，北到外高桥，南至高东镇赵家桥北个长9.79千米个北段河道。

## 参考文献
我个世界中国版

《**我个世界中国版**》（），是网易代理、勒拉中国大陆独家运营个Minecraft（我的世界）个版本，2017年开始公测。

## 历史
2016年5月20号，网易游戏年度发布会浪，网易宣布代理Minecraft（我个世界）。

2017年4月7号，网易游戏《我个世界》发布会勒拉北京国家游泳中心（水立方）进行。箇趟发布会是《我个世界》中国版个头一趟出现，Mojang、微软搭网易三方代表一道出席发布会，还有交交关关国内知名个开发者、视频主、玩家等参加箇趟活动。

2017年4月10号，《我个世界》中国版开始小规模技术测试。

2017年5月20号，网易正式宣布Hypixel服务器进入中国。

2017年7月14号，PC Java版开始限号弗删档测试。 Hypixel服务器同步上线。

2017年9月15号，中国版手机端勒拉App Store上线。

2017年10月12号，中国版安卓版开始公测。

2018年3月14号，开发者平台上线。

2019年5月16日，按照网易公司个2019年第一季度财报，《我个世界》中国版个累积注册用户数量已经超过2個亿。

2019年11月9号，《我的世界》2019开发者大会勒拉中国广东佛山举办。

2020年4月5号，《我的世界》发布科普防疫玩法，推出一批致敬医护人员个游戏内容。

2020年4月13号，《我的世界》中国版发布公告，Hypixel中国版服务器会得勒拉2020年6月30号停止运营。

## 影响搭争议
### 涉黄
2019年4月12号，中国中央电视台报道讲，勒拉《我的世界》中国版个“联机房间”里向，有星低俗色情个内容。

2019年5月7号，上海市互联网信息办公室发布消息，上海市文化市场行政执法总队按照《网络出版服务管理规定》，对《我的世界》中国大陆游戏运营方网易公司行政处罚。目前，《我的世界》中国版运营团队讲，游戏已经进行对应个整改，弗会得让箇种事体再一趟发生。

### 敏感词审查
《我的世界》中国版会得对游戏里个敏感词进行审查搭屏蔽，审查范围包括房间名、用户名、游戏内文字、激活码，用xx调脱箇些敏感词。箇能介个后果，让指令里向个“草方块”箇种带敏感词个专有名词也用弗了。

## 参考文献

## 外部链接
* 
*网易我的世界论坛 
*开发者平台 
*我的世界官方bilibili 
*我的世界官方微博 
*我的世界Minecraft周边商城
高桥烈士陵园

**高桥烈士陵园**勒拉上海市浦东新区高桥镇欧高公路钟家弄78号，1619位勒拉上海战役里向故脱个革命烈士葬拉箇埭。

## 介绍
高桥烈士陵园，原名高桥烈士墓，占地面积有25611平方米（貤有讲是25138.06平方米个），1954年造个。勒拉2003年个辰光，伊扩建过一趟。

陵园大门浪，有吴邦国题个“高桥烈士陵园”，陵园悼念广场的中心有纪念碑，高头有陈毅题个“为解放上海而牺牲的英雄们永垂不朽”，还有大型“八一”雕塑搭英烈名录墙。园里向还有上海战役浦东纪念馆，建筑面积有2846平方米，展厅面积1500平方米，展现当年上海战役中个战斗场景。陵园是中华人民共和国国务院同上海市重点烈士纪念建筑物保护单位，从1995年开始变成全国百家爱国主义教育基地之一，2009年畀评为上海市国防教育基地。

## 参观信息
* 开放时间：
** 礼拜一到礼拜天：8:30-16:00
** 双休日脚需要提早预约
** 清明（3月20号-4月30号）：8:00-16:00。

## 参考文献

## 外部链接
* 高桥烈士陵园官网
* 上海市爱国主义教育基地官网
高桥仰贤堂

**高桥仰贤堂**，现在是**高桥历史文化陈列馆**，勒拉中华人民共和国上海市浦东新区高桥镇义王路1号，是一间民国时期个住宅建筑、上海市文物保护单位。

## 特点
高桥仰贤堂是沈晋福（晋泰号个老板）个旧居。建筑师是沈晋福个亲家蔡少褀，他本来是法租界营造厂个土木工程师。因为工程一直勒拉拖，到1933年沈晋福故脱个辰光，伊个屋里人勒拉新造个客堂间里向为伊入殓出殡，所以叫“仰贤堂”。

1933年，箇套房子造好，是高桥镇浪头一家有地下室个房子。伊贴拉高桥港边浪，建筑面积约码子1100平方米（主楼有640平方米），坐北朝南，二层砖木结构、中式建筑为主，内部客堂间搭玻璃门窗个装修用个是西式风格。平顶为晒台、傍水观景，楼下有地下室，四面有5米高个防火墙。

上海战役个辰光，箇面曾是中华民国国军个据点，外墙浪留有3只弹孔，从上到下等间距排列。中华人民共和国时期，2006年改造成高桥历史文化陈列馆，2007年5月15号正式向社会开放。2014年4月4日，公布成为上海市文物保护单位。

## 参考
高空气球

**高空气球**（），通常里向充满氦气或者氢气。伊可以是载人个，也可以是无人个，一般性是放到平流层，也就是海平面18到37公里当中。顶顶常见个高空气球是探空气球，也好有通讯等个用场。

## 外部链接
观测气球

**观测气球**，又叫**侦察气球**、**间谍气球**，一种用来侦察军事情报或者搭载炮兵观察员个气球。一开始，观测气球里向用个是氢气；第一次世界大战以后，改用氦气。
2023年俄亥俄州列车脱轨事故

**2023年俄亥俄州列车脱轨事故**，指个是2023年2月3号晚头8点55分，一部有氯乙烯等危险化学品个货运列车勒拉美国俄亥俄州东巴勒斯坦脱轨哉，接下来伊爆炸哉。事故列车是诺福克南方铁路32N货运列车，由141辆满载货运车厢、9辆空货运车厢搭3台机车组成，伊个辰光正好从伊利诺伊州个麦迪逊开去宾夕法尼亚州个。

箇趟脱轨导致一场持续几天个火灾。为防止进一步个爆炸，紧急救援人员进行有毒化学物质个“可控释放”搭燃烧，勒拉2月6日讲伊拉拿伊控制成“可控燃烧”。燃烧拿有害气体氯化氢搭光气释放到空气当中。事发现场方圆1.6公里里向个居民侪畀疏散。目前还呒没相关个人员伤亡报告。

## 脱轨
美国东部辰光2023年2月3号夜头8点55分左右，约码子50节车厢勒拉东巴勒斯坦，俄亥俄州搭宾夕法尼亚州边界附近脱轨。箇面有差弗多4,700名居民。141节车厢当中个20节运个是危险品，当中14节运个是氯乙烯。2023年2月13号个辰光讲，发现乙二醇单丁醚、丙烯酸乙基己酯搭异丁烯三种危险化学物质。后些来又发现其他个化学品，包括易燃液体、丙烯酸丁酯同苯残留物。

差弗多两天以后，国家运输安全委员会讲初步发现，脱轨是因为当中一节车厢个车轴出现机械问题。

2月23号，美国官员表示，列车脱轨可能是因为当中一部送聚丙烯个车子伊个轴承过热。

## 应急响应

来自多個州个近70家应急机构畀动员起来，东巴勒斯坦市长特伦特·康纳韦宣布进入紧急状态。

诺福克南方公司个人员勒拉2月3号头一個做出反应。2月4号，他们装浪围栏搭底流坝，分离漂拉个污染物。美国环境保护局（EPA）勒拉2月3日也开始监测空气质量。根据美国环保局个讲法，人好嗅着浓度比筛查水平低个丙烯酸丁酯。

2月5号，因为一节火车车厢个温度发生变化，加之火还呒没烊脱，大家开始担心爆炸。俄亥俄州州长迈克·德温下令强制疏散方圆一英里里向个所有居民，启动俄亥俄州国民警卫队协助地方当局，宾夕法尼亚州州长乔什·夏皮罗也下令比弗县附近地区个人会得畀疏散。火一直烧到2月5号。

2月6号，为了防止进一步个爆炸，诺福克南部应急小组对五罐氯乙烯进行了控制释放搭燃烧。燃烧导致箇面形成乌云，光气搭氯化氢畀释放到空气当中。虽然官员们讲空气质量正常，但附近马宁县搭特鲁姆布尔县个居民讲，伊拉拉嘿个地区有化学气味。扬斯敦地区官方建议居民憕拉室内。2月7号到8号，空气监测显示，空气里向个挥发性有机化合物（VOCs）增加，颗粒物增加。

2月8号，州同联邦环保局个工作人员发现土浪个油污溢出，并通知诺福克南方公司。伊拉开始用真空卡车清除油污。

2月9号，美国环保局报告疏散区个空气已经恢复到正常水平，疏散也畀解除。俄亥俄州环保局报告讲，饮用水是安全个。勒拉2月8号个测试报告当中，俄亥俄州环保局表示呒没拉水里向发现氯乙烯、苯、氯化有机化合物或者其他挥发性有机化合物。

2月16号，州长迈克·德温要求增加援助。

2月25号，美国环境保护署下令要求诺福克南方公司暂停从俄亥俄州东巴勒斯坦向外运输箇趟脱轨事故产生个废弃物。勒拉27号个辰光恢复伊个运输。废弃物畀送到俄亥俄州个两個地方进行处理。

## 控诉
2月8号开始，受到影响个企业同当地居民对诺福克南方铁路提起至少四桩集体诉讼，有个还要求箇家公司支付居拉出轨地方附近30英里里向个人个医疗筛查搭治疗费。诺福克南方铁路公司畀当地人1000美元同疏散有关个钞票，但是大家并弗买账，对水质个安全也表示担忧。还有居民担心，接受箇1000美元个补偿会得限制伊拉参加未来法律诉讼个能力。

2月25号，俄亥俄州一家律师事务所宣布，伊代表当地居民就火车脱轨箇桩事体对诺福克南方铁路提出集体诉讼。

## 影响

火车脱轨事件再次引发了全国范围内对行业工作条件搭安全问题个讨论，比方讲缺乏现代制动安全法规同实施精确定位铁路（PSR），每列火车浪个铁路工人减少交关，增加火车长度同重量等等。批评人士讲，火车公司呒没勒拉火车维护浪投资一定个钞票，让箇趟事故弗发生。

### 潜在个健康危害
交交关关小囡生毛病或者宠物同野生动物死脱个报告勒拉网浪传开哉。排水沟里向也检测出箇趟脱轨释放个物事，并勒拉几条河浜，特别是俄亥俄河，里向检测到箇些物事。应急响应人员勒拉评估伊拉对水生生物个潜在影响。

俄亥俄州自然资源部讲，到2023年2月8号，化学品泄漏导致7.5英里河浜里向将近3500条鱼死脱。

卡内基梅隆大学个化学教授尼尔·多纳休对氯乙烯燃烧过程当中可能释放个二𫫇英表示担忧，因为气态污染物勒拉空气中会得咾快散脱，但二𫫇英是持久性个。

2月15号，俄亥俄州州长迈克·德温跟有线电视新闻网讲，伊高度建议东巴勒斯坦附近个居民，勒拉水质完全检测有最终个结果前，继续喫瓶装水。还有州议员问环境保护署局长迈克·里根啊愿意直接喫东巴勒斯坦个饮用水，得到否认个回答。

2月16号，俄亥俄州共和党参议员杰德·万斯勒拉事故现场视察，发现事故附近个水里向有交交关关死鱼死虫。伊拿箇桩事体拍只视频发拉Twitter浪。肯特州立大学教授库尔迪普·辛格（Kuldeep Singh）判断，事故个化学物质可能已经污染地下水哉。

2月19号，貤有俄亥俄州议员勒拉接受有线电视新闻网连线个辰光表示，伊现在弗大愿意喫箇个水，现在个目标是四五年里向拿箇个饮用水个问题先解决脱。

### 逮捕记者
2月8日，勒拉俄亥俄州州长迈克·德温新闻发布会后，NewsNation个记者埃文·兰伯特（Evan Lambert）勒拉同一個体育馆里向进行新闻广播。箇个辰光，伊畀俄亥俄州公路巡警队个2名州警搭俄亥俄州副官部个小约翰·C·哈里斯（John C.Harris Jr.）少将靠近，警告伊覅瞎叫八叫。。伊拒绝以后，畀捉脱，带出体育馆，畀指控犯有非法侵入罪搭扰乱治安罪。伊天晏些辰光，伊畀放脱。第二天，州长迈克·德温批评当地对媒体个阻挠。

2月15号，俄亥俄州总检察长表示立案撤销哉。

### 政治争议
2月14号，美国运输部长，民主党个彼得·布蒂吉格，勒拉推特浪发表看法，拿事故怪拉前总统唐纳德·特朗普废脱些相关个安全条例浪。箇个看法畀共和党个人批评唻蛮结棍个。

2月22号，美国前总统唐纳德·特朗普来到东巴勒斯坦镇，批评拜登政府背叛美国人民。伊还带拉14000瓶“特朗普牌矿泉水”发畀当地人。

2月24号，美国总统拜登表示，勒拉伊准备去乌克兰搭波兰前，并呒没人请伊去视察东巴勒斯坦镇事故现场。箇咾东巴勒斯坦镇镇长肏铲拜登，讲伊弗关心畀事故影响个美国公民，反过来跑去乌克兰。

### 第二次俄亥俄州列车脱轨
2023年3月4号，又有一部诺福克南方铁路个火车勒拉俄亥俄州斯普林菲尔德附近脱轨 。铁路公司方面表示，火车呒没运啥个危险化学品。2023年3月5号，箇家公司发布一份声明，表示箇部212节车厢个列车里向有28节车厢脱轨，修改伊顶早发个报告。报告里还表示，列车上个乘务员呒没受伤。俄亥俄州参议员谢罗德·布朗勒拉接受彭博社采访个辰光表示，箇两趟脱轨侪是“弗好接受个”。脱轨个原因还呒没调查出来。

## 参考文献
札幌拉面

**札幌拉面**（），北海道札幌市个一种日本拉面。伊同喜多方拉面、博多拉面一淘认为是日本三大拉面。

伊一开始是盐味拉面，后些来味噌味道成为特色。
南昌县

**南昌县**是中国江西省南昌市个县。伊三面包脱南昌市主城区。县政府勒拉澄湖北大道99号。地理浪，南昌县勒拉赣江、抚河个下游，东西宽36公里，南北77公里，总面积有1,839平方公里。
江泽民怒斥香港记者

**江泽民怒斥香港记者**，指个是2000年10月27号，香港有线电视个女记者张宝华勒拉记者会浪问时任中国共产党中央委员会总书记个江泽民啊是勒拉“钦点”董建华两年以后继续做香港特别行政区行政长官，江泽民不同意“钦点”个讲法，讲自家只是支持，还教育张宝华。阿末，勒拉2002年香港特别行政区行政长官选举当中，董建华自动当选。箇桩事体影响膜蛤文化蛮深个。

## 背景
1996年1月26号，香港特别行政区筹备委员会勒拉北京市成立，时任中共中央总书记个江泽民勒拉150多位筹备委员会里向，只搭董建华一家头握手，畀人认为是“众里寻他千百度”或者“钦点”，英国搭香港个政界同传媒界箇咾也晓得江泽民勒拉伊年12月举行个1996年香港特别行政区行政长官选举里向中意董建华。阿末，董建华成功选上，任期从1997年到2002年。

2000年10月，香港行政长官董建华去北京向国家领导人述职。26号到27号，中共中央勒拉十五届五中全会闭幕以后不久，憕拉人民大会堂召开三场记者会。10月26号，中共中央政治局委员、国务院副总理钱其琛召开第一场记者会；当中，有香港记者问钱其琛，中央啊是支持董建华连任，钱其琛说支持。咾多香港报纸勒拉第二天拿“中央领导人已经钦点董建华连任特首”摆拉报纸头条浪。10月27号上半天，时任国务院总理个朱镕基召开第二场国务院总理记者会，也有香港记者问伊同样个问题，朱镕基呒没回答。

## 记者会经过
2000年10月27号下半天，时任中共中央总书记同国家主席个江泽民召开第三场记者会。

伊个辰光，张宝华是香港有线电视个时政记者，伊貤问张泽民同样个问题。江泽民先用粤语回答“好啊”、“当然啦”，勒拉记者问伊为啥箇能介早就钦定董建华做特首个辰光，江泽民开始对“钦定”表露出弗满。他还表扬曾经采访过伊个美国记者迈克·华莱士，批评香港新闻界“问来问去的问题呀，都too simple, sometimes naive”。

## 后续
阿末，勒拉2002年香港行政長官選舉当中，董建华呒没碰着竞争对手，自动当选。

箇桩事体也让张宝华出名，伊个Youtube频道亦叫“Too Simple Sometimes Naive”。

事体传到香港，有人弗高兴。勒拉江泽民发表讲话以后，多個示威者去外交部驻港特派员公署游行示威，批评政府吓媒体、钦点政府官员，要求普选行政长官。 

一星海外媒体，特别是有法轮功背景个中文媒体，宣传江泽民呒没风度。

2001年12月，勒拉江泽民个记者会浪，又有香港记者问“啊是支持董建华参选”，江泽民表示，伊已经回答过箇个问题交交关关趟嗒哉，箇末今朝再畀大家背一趟。

2011年以后，箇桩事体又勒拉中国内地网络浪行起来，逐渐变成一种网络搞笑文化——膜蛤文化。网浪向谈箇桩事体个辰光，弗一定是负面评价。

2016年，张宝华勒拉新浪微博浪捧咾江泽民卡通图像个蛋糕拍照片，庆祝江泽民九十岁生日。

江泽民故脱以后，张宝华勒拉Facebook浪发文章，表示当年个肏铲是“世纪金句”，表示伊弗会得忘记脱江泽民讲个箇些“语重心长的提醒”，会得继续保持‘simple’搭‘naive’个赤子之心。当年箇桩事体个片段又勒拉网浪行起来，纪念江泽民。

## 参见
* 膜蛤文化：箇桩事体演变出个亚文化。
* 江泽民：事体个主人公之一，政治家，时任中共中央总书记、中国国家主席。
* 张宝华：事体个主人公之一，记者，伊个辰光勒拉香港有线电视负责报道两岸政治新闻。
* 彭定康：畀张宝华提到个阿末一届香港总督；伊认为江泽民勒拉影响、干预香港个法治。
* 董建华：事件中连任与否个讨论对象，伊个辰光是香港行政长官。
* 钱其琛：事件中经常出现个另一位中共高官，伊个辰光是中共中央政治局委员、国务院副总理，原香港特别行政区筹委会主任委员。

## 参考文献

## 外部链接
*
唐克尔伏奥尔特

**唐克尔伏奥尔特**（荷兰语：Donkervoort），是一家荷兰个汽车制造商。箇家公司是荷兰人乔欧普·唐克尔伏奥尔特勒拉1978年开个，专门生产从莲花七号改变来个敞篷跑车。迭家公司个总部勒拉荷兰个莱利斯塔德。
方学苏

**方学苏**（1907年—1937年11月10号），原生叫**方建新**，字**荣隆**，号**明亮**，湖南新化人，中国抗日战争烈士。1923年伊考进长沙湘江中学。1928年5月考进湖南军官讲习所，1930年7月卒业。1931年调任湖南省会警备第一团第二营排长。

1937年11月1号，方学苏时任预备第十一师第二十一旅第四十一团中校团附，伊个部队奉命从湖南调到上海参加淞沪会战，7号到达枫泾。10号，方学苏勒战斗中殉国。

1937年10月28号，方学苏写着封信畀勒弟子方强，里向讲：

方学苏有儿子方亚龙搭一个遗腹囡儿。

## 参考
* 
* 抗战烈士绝笔家书：为国家民族争生存 真大荣幸
石狩川

**石狩川**（）是一条经过日本北海道中西部，阿末流到日本海个河浜。伊也是一级水系**石狩川水系**个主流。

石狩川长268km，排拉日本第三位，只比信浓川搭利根川短；流域面积有14,330km2，排拉日本第二，只比利根川小。

## 地名个由来
石狩川个名字，来自北海道原住民阿伊努族讲个阿伊努语，“i-sikar-a-pet/”，意思是“弯曲个河浜”。

## 地理
石狩川个源头勒拉大雪山（北海道）山系石狩岳个西面，流过上川盆地、石狩平原，阿末勒拉石狩市流到石狩湾。

勒拉古代，石狩川是从苫小牧市附近流进太平洋个，但勒拉差弗多三万年前，支笏火山群爆发，火山灰、熔岩个堆积拿河浜堵牢，形成现在个流向。石狩川中游出现个牛轭湖搭旧河浜个残留，是石狩川勒拉古代改变河道个证据。

## 参考文献

## 外部链接

*日本國土交通省河川局‧日本河川情報
*日本國土交通省北海道開發局 石狩川開發建設部
宋嗣高

**宋嗣高**（），浙江長興人，首批「浙江省優秀民間文藝人才」。

## 生平
1927年，宋嗣高出生在長興仙山。

1999年，宋開始創作「千壽圖」。

2009年，宋畀中共浙江省委宣傳部、浙江省文化廳搭浙江省文學藝術界聯合會評選爲首批「浙江省優秀民間文藝人才」。

## 參考資料


## 外部鏈接

* 世界书画家协会加拿大总会理事---宋嗣高 ，長興縣人民政府門戶網站
* 潜心篆刻30载 湖州耄耋老人创作“千寿图”，浙江日报
丹属印度

**丹属印度**（丹麦文：Dansk Ostindien）是丹麦（1814 年之前，是丹麦-挪威联合王国）在拉印度次大陆个殖民地个名称，是丹麦殖民帝国个一部分。丹麦-挪威在拉印度拥有 200 多年只殖民地，包括今泰米尔纳德邦个 Tharangambadi 镇、今西孟加拉邦个塞伦坡以及尼科巴群岛，尼科巴群岛目前是印度安达曼以及尼科巴群岛。丹麦以及挪威在拉印度个存在拉对欧洲主要大国来讲意义弗大，因为伊拉也弗构成军事威胁，也弗构成商业威胁。搭别个场化一样，达诺-挪威在拉印度个企业通常资本弗足，而且永远弗会得像英国、法国以及葡萄牙个企业个能好主导咾垄断贸易路线。

1618年，丹麦国王克里斯蒂安四世搭印度当地个博舒威尔（代表阿达哈辛）签署个条约。照阿达哈辛个讲法，博舒威尔弗曾畀授权代表伊签署个能一只条约，个咾迭个条约是嘸效果个。后手，丹麦人要求皇帝履行合同。皇帝弗曾做，个咾讲签仔一项新条约，拿亭可马里授畀拉丹麦人。 

尽管存在迭眼弗利因素，但丹麦-挪威联合王国设法保牢仔伊拉个殖民地。有常时，还利用大国之间个战争并在拉中立旗帜下提供对外贸易，在拉国际贸易中开辟出仔一只有价值个利基市场。个咾伊拉好存在仔长长远远，直到 19 世纪英国帝国权力增长，乃么丹麦在拉1845年拿伊在拉印度个所有财产统统出售畀英国。
弘前藩

**弘前藩**（）是江户时代勒拉日本陆奥国北部（现在个青森县弘前市）个一個藩。藩主是津轻氏，居城是弘前城，箇咾貤叫**津轻藩**。
味噌

**味噌**（日语：味噌／みそ miso），是一种厚个、咸味道蛮结棍个酱，日本料理里向常庄用着，畀日本国家推广，属于一种健康食品。勒拉韩国料理当中也难般会得出现。

## 概要
做味噌，原材料有豆、米、麦等。伊个制作方法是拿箇眼原料蒸熟，再用霉菌、酵母菌发酵。

日本搭台湾个家庭也顶欢喜用味噌冲味噌汤。别个像拉麵、燉菜（譬方讲关东煮、笃牛筋咾啥）、腌个鱼、卤蛋咾啥也用得着味噌。

## 词源
味噌迭个一只词，根据古代个记录，顶早写成功“未酱”，也有“味酱”“味曾”咾啥个写法，词源大概是“还未做成功酱个物事”。个咾此地“噌”迭个字实际上向只不过是一只日文里向个同音代替字（也作兴是受着“味”影响，畀“曾”加上仔只“口”类化形成功个俗字），搭汉文典籍《广韵》里“噌吰鐘音”迭个“噌（吴音撑）”弗搭界。

吴语里向味噌一般性读成功“味增”。

## 参考

## 外部链接
* 日本味噌推廣局
石狩平原

**石狩平原**（），勒拉日本北海道个中西部，面积有四千平方公里，是日本第二大平原，北海道顶顶大个平原。伊是北海道顶顶大个河浜石狩川冲积形成个，平原个西南面就是石狩川个河口，伊面有日本第四大城市札幌。伊北面是、东面有
，西南面是余市岳、恵庭岳。

## 参考文献
成吉思汗羊肉

**成吉思汗羊肉**（）是一种用羊肉搭羔羊肉做个日式烤肉料理，是北海道顶顶有代表性个鄉土料理之一。勒拉岩手县远野市、长野县长野市等地方也咾行个。
茶壶

**茶壶**（吴语拼音：zo<sup>6</sup> wu<sup>6</sup>）是一种用来泡茶搭斟茶用个带嘴器皿，渠是茶具个一种，由壶盖、壶身、壶底、圈足咾啥部分组成。茶壶个质地交关多，用得顶多个两种是紫砂陶壶搭瓷器茶壶。
尔雅

**《尔雅》**（吴语拼音：gher6 ia5）是中国顶早个一部训诂书，亦是世界上已晓得个顶早个单语言词典。搿歇辰光，迭本书仍会勒后人考证古代词语个辰光拨拿来参考哉。

《尔雅》老底子只是一部词典，搭儒家呒啥个关系，但后来拨儒家列入十三经里头，使伊成为脱儒家个经典著作。
方言（书）

**方言**，全名《**輶轩使者绝代语释别国方言**》，貤叫《**扬子方言**》，是语言学家扬雄勒西汉辰光写个一本书。伊是中国顶顶早个记录方言个著作。
路环

**路环**lu6 gwae*n*6（葡萄牙语：Coloane）是澳门个一只区域。因得迭个岛交关多个部分朆开发，箇咾植被丰富，风景邪气优美，拨称赞为澳门“压末一只后花园”。路环岛浪顶高个场化是叠石塘山。

## 看看別样
*凼仔
*澳门半岛
一个中国

**一个中国**，是中华人民共和国个政治主张：「世界里头只有一个中国，中华人民共和国政府是全中国个唯一合法代表，台湾是中国个领土」。迭个立场拨搭中华人民共和国建交个181只主权国家认同，随外亦是搿歇辰光垃拉国际上个主流见解。

## 看看別样
*海峡两岸关系
*中国统一
*两个中国
*大一统
大一统

**“大一统”**（吴语拼音：da6 iq7 thon5）指垃拉国家搭仔政治上个整齐划一、经济制度搭思想文化上个高度集中。迭个思想垃中国古代历史高顶发挥脱交关紧要个作用。

中国“大一统”迭个词，顶早出现垃《公羊传·隐公元年》：“何言乎王正月？**大一统**也。”

## 大一统王朝
中国古代个大一统王朝有秦朝、西汉、东汉、西晋、隋朝、唐朝、元朝、明朝搭清朝。关于北宋是弗是大一统王朝垃拉史学界有得争议哉。
札幌电视塔

**札幌电视塔**（）,又叫**札幌铁塔**，是日本北海道札幌市内个一個地标。伊是只电视搭调频广播讯号中继发送塔，1957年开始使用到现在。伊勒拉札幌市中央区个大通公园里向，箇面也是每年札幌雪祭搭花祭个举办地。勒拉伊顶浪，有只瞭望台，好欣赏札幌全景。

## 参考文献

## 外部链接

*札幌电视台官方网站
中国个崛起

**中国崛起**（吴语拼音：tson1 koq7 jioq8 chi5）是指从1992年苏联解体搭全面实行改革开放以来，中华人民共和国垃拉经济、政治、军事搭科技咾啥方面实力个交关快个增长。因得中国有交关多个人，搭结棍个经济搭军事支出，葛咾搿歇辰光拨人视为是一个潜在个超级大国。
三山国王

**三山国王**是东亚沿海地区个一种本土信仰，在拉潮汕人以及一部分客家人当中邪气流行。

## 来源
三山国王来源弗明瞭，作兴是当地百越人崇拜个山神演变过来个。在拉中古阶段，交关此种山神、水神畀当地编户齐民之后个地方官汉化，乃么转变成功道教系统当中个神仙哉。
漳州府

漳州府（闽南拼音：Chiang-chiu-hú），是近古阶段，东亚大陆大一统帝国在拉东南沿海个闽南地区设置个一个行政单位，具体范围搭乃朝个漳州市差大弗多。
福州府

**福州府**，是近古阶段东亚大一统帝国在拉自家东南沿海个福建地区设置个一个行政单位，从明帝国开始，就一直作为福建省个省会。

## 辖区范围
福州福个辖区，基本搭乃朝个福州市类似，此外，还包括乃朝宁德市个古田、屏南二个县。
建宁府

**建宁府**，是近古阶段在拉东亚大一统帝国东南地区存在过个一个行政区划单位，具体范围搭乃朝南平市差大弗多。府城在拉乃朝个建瓯市。

## 管辖范围
建宁府下领八县：建安县、瓯宁县、建阳县、崇安县、浦城县、松溪县、政和县、寿宁县。
租界

**租界**，指个是一国勒拉别国个通商口岸开辟、经营个居留搭贸易区域。租界个特点是畀外国人接管、有自家一套个行政管理权搭一星国家主权，主要是外国领事或者是侨民组织个工部局个市政机构行使上箇星权力，箇咾箇星地方弗受当地政府行政管理，外加还同别个国家有得交流。

租界按照开辟搭管理状况，好分成功两种。一种是由一個国家单独开辟管理个，叫专管租界；还有一种由多個国家一道开辟管理个，叫公共租界。

## 历史
因为租界勒拉历史浪个地位搭作用，大部分历史学家认为伊是殖民地、半殖民地国家特有个。历史浪，19世纪中期以前个日本、印度、伊朗侪有得过租界歇。按照租界个开辟搭管理情况，好分成两类：一类是，一個国家单独开辟管理个，叫“专管租界”；另外一类是多個国家一淘开辟、一淘管理个，叫“公共租界”。

1845年11月29日，中国第一块租界由宫慕久通过道台个名义搭告示形式公布《上海租地章程》朝后出现。

## 设拉中国个租界
从1845年英国根据《上海租界章程规定》捞到头一块租界，到1902年奥匈帝国设立天津租界，曾拢总出现过25個专管租界搭2個公共租界。某些合併哉，箇咾到清朝末期，中国拢总有22個专管租界搭2個公共租界。

各個国家勒拉中国个租界分布：

### 上海租界

* 上海英租界（后与上海美租界合并成上海公共租界）
* 上海美租界（后与上海英租界合并成上海公共租界）
* 上海公共租界（Shanghai International Settlement）
* 上海法租界（La concession française de Changhaï）

### 天津租界

1860年，英国顶先勒拉天津设租界，顶多个辰光有9個国家勒拉天津设租界。天津也是中国顶早收回租界个城市之一。1945年日本投降以后，中国正式收回天津阿末两個租界，箇结束脱天津租界个历史。

### 汉口租界

汉口租界数量排拉中国第二，只排拉天津后头。甲午战争前，只有英租界；甲午战争后头（1898年－1917年），增加4個（法、日、俄、德），五国租界排拉江岸；1917年，汉口德租界畀北洋政府收转来；1924年，汉口俄租界也畀北洋民国政府收转来。1926年，汉口英租界畀北伐军国民革命政府收转来。箇咾1927年开始只有2個租界：汉口法租界搭汉口日租界。

### 厦门租界
* 厦门英租界
* 鼓浪屿公共租界

### 广州租界

* 广州英租界
* 广州法租界

### 重庆租界
* 重庆日租界

### 杭州租界

### 九江租界

九江英租界曾有过好几趟中外冲突事件。1927年3月15号，武汉国民政府拿九江英租界收转来。

### 苏州租界

### 镇江租界
* 镇江英租界

### 收回租界
租界是中国近代史里向影响中国政局一個重要因素。弗执政个派别缩拉租界里向发展；政府眼睛里向租界是丧权辱国个象征，倒一直想拿伊收转来。下头是部分租界收转来个辰光表：
* 1917年，中国参加欧战协约国，对德意志帝国同奥匈帝国宣战，收转来汉口德租界、天津德租界搭天津奥租界。
* 1924年，苏联宣布放弃原来俄国勒拉中国个租界。
* 1927年1月3日，国民政府收回汉口英租界。
* 1927年1月10日，国民政府收回九江英租界。
* 1929年11月11日，国民政府收回镇江英租界。
* 1930年9月17日，国民政府收回厦门英租界。
* 1931年1月15日，国民政府收回天津比租界。
* 1943年3月30日，日本拿杭州、苏州、汉口、天津四个地方个日本租界交畀汪精卫政权。按照汪精卫政府要求，日本方面对法国维希政府施加压力，逼伊放脱伊勒拉中国个租界。
* 1945年中国抗日战争胜利后，国民政府宣布拿所有勒拉中国个租界全部收转来，勒拉中国个租界箇咾结束哉。

## 设拉日本个租界

## 设拉朝鲜个租界

## 参考文献
田林新村

**田林新村**是中华人民共和国上海市徐汇区田林街道一個小区。名字来自边浪个田林路。田林新村1966年便开始造哉，好近一步分成功13只住宅小区。
## 参考文献
张宝华

**张宝华**（，曾叫**张洺华**），祖籍上海，养拉香港，当过电视新闻记者，简体中文网络媒体上向叫伊“新闻之花”、“宝娃娃”、“小姑娘”、“张妞”咾啥。2000年10月27号，董建华到北京去述职个辰光，张宝华反反复复问伊歇个中共中央总书记兼国家主席江泽民阿是要“钦点”董建华连任行政长官，乃么江泽民弗写意哉，讲伊“too simple, sometimes naïve”（“忒单纯，有常时（还有眼）幼稚”），乃么伊名气旺起来哉。
常德府

常德府，是近古阶段在拉东亚大一统帝国当中存在过个一个行政单位，具体位置搭乃朝个湖南省常德市差大弗多。明帝国辰光，此地境内还有极少数老早汉化之前个土着t'u dzak，也作土著，当地人活动，到清帝国辰光，汉化基本进展完毕成功。常德府下头有四个县，分别是：武陵县、桃源县、沅江县、龙阳县。1913年，常德府畀中华民国北洋当局废脱。
做题家

**做题家**，是2020年代开始在拉简体中文作为媒介个网络平台上向时行zz 'ang起来个一只词，实际上就是吴语传统上向讲个**书喥头<sup>sz dok deu</sup>**。主要是指应试邪气来事，考试题目做来交关老鬼、高分随便拿拿，但除脱应试之外别个方面能力侪一塌糊涂个人。比方讲，江浙地区老早有得交关读书种子就是属于做题家。
余市岳

**余市岳**（），勒拉北海道余市郡赤井川村搭札幌市南区定山溪。伊海拔有1488米，是札幌市顶顶高个山峰。
尚典

**尚典**（琉球文：尚　典／ショー　ティン *Shoo Tin*； ）和名**中城王子朝弘**，是琉球国国亡国君主尚泰个王长子。伊也是琉球国阿末一个王世子，琉球国畀日本灭脱之后，伊搭伊拉爷一淘来到东京，之后，迅速弃脱琉球个文化搭仔认同，完全拿自家当成功一个日本人。1901年，尚泰故脱之后，伊继承爵位，成为仔侯爵，并畀选成功贵族院议员。后手来，因为日本当局已经完全弗怀疑伊个忠诚，就让伊转去琉球居住。1920年，伊在拉冲绳县故脱，侯爵个爵位传畀自家儿子尚昌。
宇喜多秀家

**宇喜多秀家**（，1572年－1655年12月17号）是16世纪日本个有名封建主，五大老之一，关原合战失败之后，流放到海外孤岛度过人生。

## 生平
伊本身是备前国个大名宇喜多直家拉儿子，但小辰光就畀伊拉爷送到织田信长手底下当人质。伊9岁个辰光，爷故脱。朝后，根据织田信长个安排，伊重返宇喜多家继承家督，并成为仔羽柴秀吉个养子，得到信任搭培养，先后参加过九州征伐搭仔小田原征伐。

1590年代，元服个秀家，听仔丰臣秀吉个命令，到朝鲜半岛，搭明帝国个军队相战，并担任在拉朝鲜日本军队个总大将。在拉碧蹄馆之战当中，伊担任后阵本队总大将，搭先锋队总大将小早川隆景联手设伏，让李如松个军队陷入埋伏当中，末脚明军只好跑脱。迭个功绩也让伊晋升从三位中纳言。之后，1597年个庆长之役伊也参仔战，率seh，音近失左军攻略南原城，在拉全罗道、忠清道地区奋战。后手来，伊修造顺天倭城。翌年庆长3年（1598年），成为五大老之一，迭歇伊只有廿六岁，是五大老当中顶后生个。

弗过也是因为忒嫌后生，伊压弗牢自家个家臣：丰臣秀吉故脱之后，伊拉家臣开始骚动。尽管后手来还是平息下来哉，但也因此丧失脱仔交关军队搭重臣。尽管个能，在拉之后石田三成组织对抗老乌龟德川家康个战争当中，伊还是顶积极、派出顶多军队个。在拉关原合战当日，宇喜多秀家个军队，占据西军实际参战军队个三分之一左右；但因为小早川秀秋叛变，西军着末还是败脱，宇喜多秀家跑到旁边山里向，本生准定要畀老乌龟杀脱，后手来因为别人求情，乃么改成功流放到海外孤岛。个能，伊就再也弗曾回到过日本本土，半个世纪横里之后，在拉小笠原群岛故脱。
利尻岛

**利尻岛**（），勒拉日本北海道西北面日本海浪，是一座几乎是圆形个岛，北面跟礼文岛当中隔拉只礼文水道。面积有182.11平方千米，勒拉日本岛屿排名里向排拉第18。岛个东半部是利尻富士町，西半部是利尻町。

## 地名个来源
利尻岛箇个地名从阿伊努语里个“ri-sir/”演变过来个，意思是高个岛，有讲法指个是岛高头标志性个火山。

## 历史
利尻岛顶顶早出现拉文献记录里向是勒拉江户时代个《津轻一统志》箇本书里向，还确认伊个辰光利尻岛浪已经有阿伊努人。

1848年（嘉永元年）7月1号，日本第一位英文外教拉纳德·麦克唐纳登陆利尻岛，从箇面到日本。虽然伊只勒拉利尻岛浪憕仔一個号头，但从文献记录来看，伊同当地岛民有过交流。现在，岛上个野冢展望台浪有纪念麦克唐纳个登陆纪念碑。

19世纪中期，随咾日本本土渔民个移民，利尻岛变成個重要个渔场，岛浪个主要居民也从阿伊努人变成大和民族。1915年个辰光，利尻岛个渔获量曾超过10万吨，主要是太平洋鲱。弗过从1955年开始，利尻岛个捕鱼业停脱。现在旅游业已经取代脱渔业，变成功利尻岛新个主要产业。必过，利尻岛个水产业也弗差，箇面产个利尻昆布是特产，全日本闻名。

## 自然

利尻岛是一座以利尻山为主体个火山岛。利尻山勒拉差弗多20万年前开始活动，约码4万年前变成现在箇样子，但有文献记录以来还呒没任何伊个喷发记录。利尻山也是北海道知名特产白色恋人巧克力包装浪个山。

岛浪个小河浜，大多侪从利尻山流到日本海。岛浪还有姬沼等湖。

利尻岛浪还有交交关关个高山植物，是北海道里向顶顶有高山植物多样性个地区之一。为保护岛浪个生态环境，利尻岛大部分地区侪畀划拉利尻礼文佐吕别国立公园里向。

## 交通
从利尻富士町个鸳泊港同利尻町个沓形港出发，有去稚内搭礼文岛个摆渡船。利尻岛浪还有只利尻机场，有去新千岁机场搭丘珠机场个航班。

## 参见

* 礼文岛
* 天卖岛
* 烧尻岛
* 奥尻岛

## 参考文献
礼文水道

**礼文水道**（）,指个是勒拉北海道礼文岛搭利尻岛当中个水道。水道阔约码10公里, 当中水深有60到70米。1991年8月（平成3年）个辰光，利尻町游泳协会勒拉箇面举办仔横渡利尻礼文大赛。

## 参考信息
天卖岛

**天卖岛**（），勒拉日本北海道留萌支厅苫前郡羽幌町羽幌港西面30公里远个地方，是日本海浪个一座岛。伊同伊东南面个烧尻岛一样是羽幌町管个。面积有5.50平方千米，周长12千米，2007年个辰光查下来有422人。

伊已经畀列拉暑寒别天卖烧尻国定公园里向。

## 地名个来源
名称讲是从阿伊努语个“tuy-ri”（鱼个背肠）或者“ci-ure”（脚）变过来个。

## 参见
* 礼文岛
* 利尻岛
* 烧尻岛
* 奥尻岛

## 参考文献

## 外部链接
* 北海道天賣島官方網頁
鸭嘴笔

**鸭嘴笔**，又称**乌嘴笔**，一种用来制图或者画漫画个蘸水笔。

伊个原理同其他大多数蘸水笔差弗多，侪是通过一定个缝保存墨水。弗过伊个笔尖宽度是通过一颗好调节个螺丝固定个，箇咾只需要事先设定好阔度，鸭嘴笔就好画出固定阔度个线条，只弗过伊有上墨水相当麻烦个缺点。

## 相关轶事
勒拉苏联，鸭嘴笔曾是妇女手里个镊子，用来拔眉毛。

江泽民勒拉视察国机二院个辰光，提到伊曾用过鸭嘴笔，用个辰光邪气弗方便个经历，箇咾鸭嘴笔也变成功膜蛤文化个内容之一，畀“膜蛤”个网友（“蛤丝”）用来交流。

## 参见
*钢笔
*碳素笔
*针管笔
*沾水笔

## 参考文献
尚泰

**尚泰**（；）是19世纪后半段东亚琉球国个君主，伊是第二尚氏王朝第十九代国王，也是阿末一位琉球国中山王。伊是尚育王同王妃向元贞个第二個儿子。

伊1848年至1879年在位。1854年，美国个马休·佩里提督领拉舰队到琉球，同琉球签订《琉美修好条约》，箇是琉球历史上第一個弗平等条约。箇年开始，琉球开始同西方贸易，也同西方国家签订弗少弗平等条约。1871年，日本废藩置县，宣布废脱琉球国，改叫琉球藩；日本也拒绝琉球对日本人抢脱个奄美之地个要求。1879年，伊畀日本当局废脱仔王位，琉球藩也畀日本人变成功冲绳县，伊畀日本人硬劲迁在拉东京，畀封成功侯爵，成为仔日本华族。后些来，尚泰就放弃复国想法，反倒还反对琉球人个复国活动。1901年，伊在拉日本故脱；伊个爵位，传畀拉自家儿子尚典。
曹杨新村

**曹杨新村**勒拉中华人民共和国上海市普陀区曹杨新村街道，是工人新村住宅区，好分成曹杨一村到曹杨九村九個工人新村。曹杨新村勒拉1951年开始造个，是全中国头一個工人新村，勒拉中山北路西面，曹杨路南面。2005年，曹杨新村里向顶顶早造出来个曹杨一村畀排拉第四批上海市优秀历史建筑里向。

## 历史
曹杨新村是1950年代发展起来个，迭个辰光要修一批工人新村，反应新社会个繁荣面貌。曹杨因为勒垃来早个苏州河沿岸工业区旁边，就畀选中做工人新村个模板。来勒五十年代初，曹阳一村修起来，成为中国第一隻工人新村。迭个新村社区个规划是参考苏联个方法弄个，新村里向有电影院、小学、初中、高中，还有公园、体育场、医院、图书馆、商店，真个叫做一应俱全。街道高头种植树木，真个有新社会个景象。

到七十年代，曹杨个新村基本完工，成为普陀区中心个重要社区。

到改革开放之后，曹杨新村弗断发展，修造新一批建筑物，比方讲：普陀区少年城、曹杨电影院、上海市地震局等，拿曹杨变成普陀区顶适意个居住小区。

## 参考文献

## 外部链接
* 曹杨社区（W060501单元）控制性详细规划
沾水笔

**沾水笔**，又叫**蘸水笔**，是一种写字或者画图用个勾线笔，是笔尖溚浪墨水箇咾吸墨水个，好画出变化个线条。

沾水笔从古代个鹅毛笔搭芦苇笔变化来个，后些来演化出钢笔。
高坂桐乃

**高坂桐乃**（）是日本輕小說《俺の妹がこんなに可愛いわけがない》个女主腳。在作品裏向，桐乃表面上向是個相貌齊整、運動優秀、成績出色个好學生，實際丄向是個喜歡孛相妹妹系美少女遊戲个御宅族。

## 反響

### 人氣
桐乃垃動漫迷圈子裏向蠻有名氣个。2016年2月，日本總務省宣佈，桐乃成为青少年選舉教育活動个宣傳模特。

### 媒體評論

## 參考資料
小热昏

**小热昏**，一种说唱艺术，起源勒江浙一带，始创人是清末民初个杭州艺人杜宝林。小热昏用小锣、三巧板做伴奏，主题一般性是嘲时事。伊个名字，有讲是从苏州一個叫赵阿福个卖梨膏糖个人箇面出来个。迭个人一面卖梨膏糖，一面唱小热昏，怕畀朝廷寻麻烦，箇咾讲自家热昏，箇咾伊讲个言语也就弗算数哉，弗好箇能让伊吃朝廷个麻烦。

小热昏是上海独角戏个起源之一。2006年，杭州小热昏排拉国家级非物质文化遗产当中。

## 参考文献
利尻机场

**利尻机场**（，），勒拉北海道利尻郡利尻富士町,也就是利尻岛浪，是個地方管理机场。

## 外部链接
*  利尻機場介紹

* 暦年・年度別空港管理状況調書
ChatGPT

**茄山河生成型预训练变换模型**（英文：**Chat** **G**enerative **P**re-trained **T**ransformer）一般性叫成**ChatGPT**，是OpenAI开发用来茄山河个人工智能机器模模，垃2022年11月推出。伊基于GPT-3.5模型训练，好用文字帮用户互动。伊好帮忙生成摘要、诗歌、文章、修改代码咾啥个。箇歇辰光大家侪可以用邮箱搭电话号头免费注册。伊一经推出就邪气受欢迎。

OpenAI挨下来也出了要铜钿个Plus版本，一只号头廿美金。

## 训练
斯坦福大学有研究讲，GPT3已经好解决70%个心智理论任务，相当于7岁小囡；到GPT3.5（ChatGPT个同源模型），更加是好解决93%个任务，心智相当于9岁小囡。但是箇弗是讲ChatGPT就真个有心智理论。假使弗拿伊把垃AI系统里向去，也可以作为“副产品”训练得到。箇咾，比起探究GPT3.5阿是真个有了心智，箇种测试本身纔更加需要反思。

## 历史

2022年11月30号，总部勒拉旧金山个OpenAI推出ChatGPT。箇项服务一开始是免费个，计划未来用箇个服务赚钞票。

2023年2月7号，微软利用同OpenAI个合作关系，推出Bing AI个预览版，宣传里向讲伊是“新个下一代OpenAI大型语言模型，比ChatGPT更结棍，专门为搜索定制”。

2023年3月1号，OpenAI宣布开放ChatGPT个API。

2023年3月12号，OpenAi发布多模态模型ChatGPT-4 。免费用户好通过申请API或者升级成plus用户使用GPT-4服务 。

## 参考
礼文岛

**礼文岛**（），勒拉日本北海道西北面日本海浪。伊勒拉利尻岛西北面，当中隔了只礼文水道。整只岛畀礼文郡礼文町管拉。

因为礼文岛浪有交交关关个高山植物，箇咾伊也有“花之浮岛”个名字。

## 地名个来源
礼文岛箇个名字从阿伊努语里向个“rep-un-sir/”，意思是海对过个岛。

## 地理

礼文岛是日本顶顶北面个有人岛。伊东西长约码7.9千米，南北长约码25.8千米，周长差弗多72千米。搭金田岬当中有一個直径5千米，半圆形样子个港湾。岛浪顶高个地方是礼文岳，有490米。

礼文岛箇面海蚀崖岸弗少，海拔弗高但气候瀴溲溲，算冰缘形地形搭海洋性气候，有高山植物群落，是座丘陵地形个离岛。

## 历史
礼文岛勒拉新生代第三纪前可能就已经有哉。岛浪个香深井搭船泊附近发现鄂霍次克文化个遗迹，别个地方有阿伊努时期个堡垒遗迹。1456年，岛上个香深井阿伊努部落搭矶谷阿伊努部落勒拉现在个桃岩附近打了一仗。

1685年，礼文岛变成松前藩宗谷场所个附属场所。后些来宗谷场所裂开来，礼文、利尻、宗谷成为独立个场所。

1846年，陆奥国头一趟拉箇面开渔场。

1885年，小樽-利尻-礼文个航路开始通航。

进入大正时代以后，礼文岛浪开始挖煤。

1924年到1926年，为唠赶野鼠搭养毛皮，从千岛群岛新知岛浪引进狐狸来养，必过狐狸变成棘球蚴病个感染源。到1963年，有约码200人死拉棘球蚴病浪。现在因为打猎，狐狸拉礼文岛浪灭种个嗒，箇咾棘球蚴病拉岛上也畀消灭脱，现在礼文岛算棘球蚴病非污染地区。

## 旅游
礼文岛内向有好几条观光路线。因为瀴溲溲个气候，箇咾岛浪有等三百多种高山植物，当中有弗少是礼文岛特有个，整只岛现在侪勒拉利尻礼文佐吕别国立公园里向。

2007年，礼文岛浪成功开采了。箇两年勒拉礼文岛北面个船舶湾地区，一向好看到野生个海豹，有个辰光也看得到北海狮。

礼文岛浪还有富士见丘滑雪场、久种湖畔滑雪场箇两個滑雪场许，当中久种湖畔滑雪场是日本顶顶北面个滑雪场。

日本顶北面个湖也勒拉礼文岛浪。另外，岛浪还有礼文瀑布。

## 交通
### 机场
* 礼文机场是礼文岛浪唯一个机场，但从2003年（平成15年）4月开始呒没定期航班。2009年4月，礼文机场暂停使用，只有医疗等紧急用途个辰光会得用。

### 港口
* 

## 参见
* 利尻岛
* 天卖岛
* 烧尻岛
* 奥尻岛

## 参考文献
礼文岳

**礼文岳**（），礼文岛浪顶高个地方，海拔490米。山浪有登山步道。

## 参考文献
烧尻岛

**烧尻岛**（），勒拉日本北海道留萌支厅苫前郡羽幌町西面25千米远个地方，是日本海浪个岛，西北面跟天卖岛只隔了只武藏水道。

名称从阿伊努语个“e-hanke-sir”演变来个，意思是近处个岛。

伊已经畀列拉暑寒别天卖烧尻国定公园里向。

## 参见
* 礼文岛
* 利尻岛
* 天卖岛
* 奥尻岛

## 参考文献

## 外部連結
*北海道烧尻岛官方网页
緣之空

**緣之空**（日本閒話：）是日本Sphere公司勒拉2008年12月5號發售个一隻遊戲，也是箇個公司頭一隻作品，後首來也畀人改編作漫畫、動畫片搭廣播劇。

Fan disc版个《悠之空》（）勒拉2009年9月25号发售，接咾本篇里向个主线——穹线，还增加《缘之空》里向呒没个伊福部八尋线搭倉永梢线。

电视动画版是feel.制作个，勒拉2010年10月4号开始播放。

## 故事
春日野悠搭渠個雙生子妹妹穹在渠拉爺娘因爲事故死脫之後，來到渠拉阿爹（祖父）在奧木染町箇隻村坊上個故居裏向，開始新個生活。

## 腳色

### 主要個腳色

#### 春日野悠
男主腳，穗見學園高中一年級。

#### 春日野穹
頭一女主腳，悠個雙生子妹妹，高中一年級。

#### 天女目瑛
女主腳，叉依姬神社個女巫搭管理人，悠個同伴同學。

#### 依媛奈緒
女主腳，穗見學園高中兩年級。

#### 渚一葉
女主腳，老頭子是本地個議員。

#### 乃木坂初佳
女主腳，奈緒拉屋裏個相幫。

### 另外腳色

#### 倉永梢
悠班裏向個班長。

#### 伊福部やひろ
在神社山底下開店個阿姊。

#### 中里亮平
悠個同伴同學搭小朋友。

## 评价
游戏《缘之空》开卖以后，登浪2008年12月份个美少女游戏销量排行榜。《PC press》指出伊伊个辰光已经卖出超过2万部，拿箇個销量认为是伊个原画搭宣传做唻好。

## 爭議
東京都都民安全推進本部收着市民个報告，講動畫片《緣之空》裏向有近親相姦等場景。2012年5月14號，本部審查箇隻作品，表示箇隻作品裏向無得擔兄妹近親相姦寫成是畀社會認可個行爲，也呒没反覆描寫無得必要个細節，介咾認爲箇隻作品弗拉新標準个限制範圍裏向。

## 參考資料
五角场

**五角场**是上海常见个区片地名，指：
* 上海市杨浦区个江湾五角场，一般性叫**五角场**
* 上海市西面、普陀区、静安区、长宁区交界处个曹家渡五角场

五角场同时也是杨浦区两個行政区划个名字，分别是：
* 五角场街道
* 五角场镇（变成功长海路街道）

另外俄罗斯圣彼得堡也有差弗多个路口：五角场（圣彼得堡）。
利尻山

**利尻山**（），勒拉利尻町搭利尻富士町里向，是日本北海道利尻岛浪顶高个山，海拔1,721米，是座成层火山、独立峰。伊勒拉利尻礼文佐吕别国立公园里向，是日本百名山、、同之一。

## 概要
国土地理院叫伊**利尻山**，伊还经常畀叫“**利尻岳**”、“**利尻富士**”、“**利尻火山**”。山浪有高山植物，夏天登山客多。

利尻山个火山运动从约码子20万年前开始，差弗多4万年前变成现在个样子。8千～2千年前勒拉南山麓形成低平火山口搭火山渣锥，箇是利尻山最近个一趟火山活动。因为伊个休止辰光长，山顶个火山地形畀侵蚀唻蛮严重个，方便科学家观察火山内部个构造。

## 甘露泉水
**甘露泉水**（）是利尻登山路线之一个鸳泊路线三合目附近个涌泉。全年水温保持有5.5度。1985年（昭和60年），伊入选环境省名水百选。

箇个地方摆拉简易设施，登山客好拉箇面喫水。

## 登山
山顶分成北峰（1,719m）同南峰（1,721m）。因为最高峰南峰个登山道塌脱，箇咾一般性个登山者侪选择爬北峰。攀岩场地有西壁、东壁、南棱搭仙法志棱。晴天个辰光，从南北山顶可看见大部分个利尻岛、礼文岛、道央同道北个山、库页岛、库页岛东南面个海马岛（莫涅龙岛）等。

### 登山道
登山道有从利尻富士町鸳泊利尻北麓野营场（三合目）出发个鸳泊路线、从利尻町沓形个见返台园地（五合目）出发个沓形路线、搭仔从利尻富士町鬼胁个林道出发个鬼胁路线。

鸳泊路线是登山者顶顶多个路线；沓形路线从五合目出发，距离比较短，但路陡，适合专业人士；鬼胁路线因为崩塌严重，七合目以上禁止进入。

### 登山道的荒废
利尻山是由软个火山喷出物堆起来个。箇两年，因为登山客增加，登山道逐渐塌下去。利尻山登山道等维持管理连络协议会，希望登山客好遵守使用携带式便器、盖上容器、弗踏或坐拉植物浪个利尻规定。

## 参考文献

## 外部链接

*国土地理院 2万5千分之1 鴛泊（東南）
礼文岛温泉

**礼文岛温泉**（），勒拉北海道礼文郡礼文町，是礼文岛浪个一只温泉。伊是2008年开发出来个温泉。
八埭头

**八埭头**，勒拉上海市杨浦区西南面，平凉路、通北路伊头。清光绪廿三年（1897年），箇面造韬朋路（今通北路），光绪三十四年勒拉韬朋路造八墚砖木结构个里弄房屋，箇咾有八埭头箇隻名。

箇面是杨树浦工业带顶顶早个工业园区，也是中国近代工业顶早、顶集中个地方，有天章记录纸厂、杨树浦水厂、上海船厂总部码头、恒丰纱厂、正广和汽水厂、花旗烟厂等等，大多数是1880——1884年造个。工业带动商业个繁盛，勒拉箇面，平凉路浪形成一条商业街，一度叫“杨浦南京路”。

弗过，现在八埭头箇面老房子侪拆唻差弗多哉，变成功杨浦外滩，也就是东外滩个一部分，造仔些高层建筑。规划里写拉变成功杨浦滨江门户区，变成功高端科技业、金融银行业、高端服务业个聚集区，规划几幢超高层5A级写字楼、酒店、高端商业体搭游艇码头，朆壳张荒废脱哉，只挺几栋高层住宅楼。

## 参考文献

## 外部链接
*八埭头
上海租界

**上海租界**，1845年11月设立，1943年7月30号结束，拢总有97年多个历史。上海个租界开辟顶顶早，存在辰光顶顶长，面积顶顶大，管理机构顶顶大，殖民利用也顶充分个。上海开埠后，一开始有英、法、美三国个租界，后些来逐步合并成公共租界搭法租界两部分。1945年，中华民国国民政府勒拉对日战争胜利以后，正式收回上海阿末两個租界——英租界搭法租界，标志上海租界历史个终结。
白色恋人

**白色恋人**，北海道一种有名个巧克力夹心饼干，石屋制菓出品个。箇种饼干1976年12月份开始卖，是饼干里向夹拉一层白巧克力。后些来新增黑颜色个牛奶巧克力味道。

## 外部链接
* 石屋製菓
硅谷银行倒闭事件

2023年3月10号，碰着挤兑个**[[硅谷银行]]宣布倒闭**，箇是2008年次贷危机以后顶顶大个银行倒闭案，也是美国史浪第二大个银行倒闭案。

新冠疫情个辰光，科技行业增长迅速。2021年存款大幅度增加个辰光，硅谷银行用箇些铜钿买仔交交关关个长期美国国债。必过，美联储为仔抑制，伊提高利率，让箇些债券个市值缩水缩脱交交关关。同时，更高个利率导致企业个贷款成本更加高，箇咾有弗少个硅谷银行客户开始选择从银行里取出存款来满足伊拉个资金流动需求。为咾筹集现金满足箇些存款人个提款需求，2023年3月8号，硅谷银行宣布伊卖脱价值超过210亿美元个证券，还去借仔150亿美元，还会得紧急卖出伊部分个库藏股。箇只公告一出，再加浪硅谷投资者个警告，让硅谷银行碰着挤兑，3月9号一天里向，伊拢总畀取出420亿美元。

2023年3月10号上半天，查封脱硅谷银行，拿伊摆拉美国联邦存款保险公司个接管下头。箇家银行夯吧啷当1720亿美元个存款负债里向，约码89%超过联邦存款保险公司所能承保个最高限额。

接管计划失败两天以后，美国联邦存款保险公司获得美国财政部个特别授权。伊跟其他机构一道宣布，所有个存款人侪好勒拉第二天早浪向完全使用伊拉个资金。伊拿倒闭个硅谷银行重新开放成一家新组建个——“硅谷过桥银行（）”。

## 影响
硅谷银行个倒闭对美国同海外个初创企业造成严重个影响，弗少公司侪取弗出钞票，影响伊拉个资金流动。

## 参考文献
艾伯特王子

**艾伯特王子**好指：
*艾伯特亲王，英国维多利亚女王个老官
*阿尔贝一世（比利时）
*阿尔贝二世（比利时）
*阿尔贝一世（摩纳哥）
*阿尔贝二世（摩纳哥）
卡洛斯一世（葡萄牙）

**卡洛斯一世**（，），全名：**卡洛斯·费尔南多·路易斯·马利亚·维克托·米格尔·拉斐尔·加布里埃尔·贡萨加·哈维尔·弗朗西斯科·德·阿希斯·何塞·西姆昂·德·布拉干萨**（Carlos Fernando Luís Maria Victor Miguel Rafael Gabriel Gonzaga Xavier Francisco de Assis José Simão de Braganza），葡萄牙国王，1889年到1908年在位。

卡洛斯一世个统治邪气严格。伊执政个辰光，葡萄牙勒拉政治经济两方面侪邪气依赖英国；财政状况继续恶化，箇段辰光葡萄牙甚至宣布破产两𡍲。箇些事体让葡萄牙国内个反对派要求废脱君主制。伊个应对方法是让若昂·佛朗哥将军去做军事独裁者，镇压反对派，但葡萄牙国内还是蛮混乱个。1908年2月1号，卡洛斯一世同伊个大儿子、葡萄牙王位个头一顺位继承人布拉干萨公爵路易斯·菲利佩拉里斯本大街畀爬起来个凶手枪毙脱。
奥尻岛

**奥尻岛**（），勒拉日本北海道西南面日本海浪，是座面积142.97km²个岛。岛浪人口3,675人（2006年），最高峰是神威山（标高584m）。整個岛是桧山支厅奥尻郡奥尻町。

## 地名个来源
奥尻岛伊箇个名字是从阿伊努语里个“i-kus-ta-mosir”或者“i-kus-un-sir”变过来个，意思是对过个岛。

## 交通
岛浪个奥尻机场有去函馆机场搭丘珠机场个航班。另外，从奥尻港有去江差町江差港个摆渡。

## 参见
* 利尻岛
* 天卖岛
* 烧尻岛
* 礼文岛

## 参考文献
旭岳

**旭岳**（），勒拉日本北海道上川支厅上川郡东川町，是座火山。伊是大雪山连峰个主峰，北海道顶高个地方，海拔有2,290米。从旭岳温泉到海拔1,600米个姿见池，有旭岳缆车。

## 外部资料

*国土地理院 地图阅览 2万5千分之1 旭岳(东北方向)
馒头（分清爽）

**馒头**可以是：

* 有馅馒头，普通闲话里向个包子。
* 淡馒头，普通闲话里向个呒没馅个馒头。
* 馒头（日本）：日本料理里向一种用小麦粉做个，长嘞像馒头个糕点。
硅谷银行

**硅谷银行**（，简称：SVB），曾经是一家美国大型商业银行，总部勒拉加利福尼亚州圣克拉拉。硅谷银行算美国大银行，是硅谷地区存款顶多个银行。

硅谷银行个业务有向科技公司提供贷款，为投资科技搭生物技术个风险投资、基于收入个融资搭私募股权公司提供服务，勒拉国内市场为高净值个人提供私人银行服务。伊还经营风险投资搭私募股权部门。

2023年3月10号，美国监管机构关脱硅谷银行，美国联邦存款保险公司接管箇些银行存款，勒拉美国金融史浪只排拉华盛顿互惠银行后头，是第二大个银行倒闭事件。

## 历史
1982年勒拉美国加州圣何塞成立，1988年勒拉纳斯达克挂牌上市，1990年勒拉美国东海岸开设分支机构，1990年中期畀思科系统提供风险投资。1995年，伊拿总部搬到加利福尼亚州圣克拉拉。

2000年，佛罗里达州开设分支机构。2004年，伊又勒拉印度班加罗尔搭英国伦敦开设海外分支机构。2005年，伊进入中国北京搭以色列。

2012年11月，伊同上海浦东发展银行勒拉上海各按50%比例出资成立头一家中美合资银行——浦发硅谷银行。2015年7月，伊获得中国银行保险监督管理委员会批复，启动人民币业务。

### 2023：突然倒闭

3月10号，监管部门以流动性弗够搭资弗抵债为理由拿伊关脱，伊个资产畀美国联邦存款保险公司接管。

2023年3月13号，汇丰银行用一英鎊象征性买下来SVB个英国支行，承接SVB UK个67亿存款搭55亿贷款。同一天，硅谷银行重新开门，必过多個营业点个队伍排唻长唻要死。

2023年3月26号，美国联邦存款保险公司同意拿硅谷银行卖畀第一公民银行股份。第二天，硅谷银行17家分行作为第一公民银行旗下银行营业。

2023年4月28号，美联储發佈報告，表示硅谷银行个倒闭主要是因为伊管理弗善、银行监管机构监管松懈搭仔员工监督弗严格。

## 参见
*雷曼兄弟
*
**，同样勒拉2023年3月份倒闭个银行
**，同样勒拉2023年3月份受到挤兑个大型银行

## 参考文献
朱家驊（奉賢）

**朱家驊**（），一名**朱韻華**，字**雲逵**，號**粥叟**，貤號**心岫詞人**，江蘇奉賢人（介歇是上海奉賢區）。朱家駒拉阿哥。

## 生平
朱家驊咸豐四年出生（也有講法是咸豐三年），蠻會吟詩，寫了三千多首詩。祖父朱鴻儒、父親朱士璋搭阿弟朱家駒全會得寫詩。

民國十五年過世（也有講法是民國十六年）。

## 作品
寫有《天香簃詩存》。

## 參考資料
朱家驊

**朱家驊**（），字**騮先**，浙江吳興（介歇屬於湖州市吳興區）人，中華民國地質學家搭政治家，是中國近代地質学科奠基人。

光緒十九年四月十五號（1893年5月30號）午時，朱家驊生拉吳興小港里鶴和堂。

## 參考資料
上海“11·15”特别重大火灾

**上海“11·15”特别重大火灾**，官方叫伊**上海市静安区胶州路公寓大楼“11·15”特别重大火灾事故**，是2010年11月15号14点多，发生拉上海市静安区胶州路728号静安教师公寓大楼个一起特别重大火灾。据官方媒体报道，火灾拢总造成58人死脱，死个多是退休老师，还有71人受伤。

国务院调查组认定，箇趟事故个原因是电焊工人违章操作，尼龙安全网畀煝起来，加浪工程本身有非法分包搭安全监管缺失，是一桩好弗发生个事故。箇趟火灾造成直接经济损失1.58亿元人民币，拢总有54人喫到行政处分，28人畀追究刑事责任
。政府畀受灾居民全额补偿，也引发对高层建筑消防安全个思考。

## 参考文献
鈴芽之旅

**鈴芽之旅**（東洋閒話：，吳語直譯：鈴芽個鎖門）是東洋動畫片導演新海城編劇搭執導個動畫片電影，是渠個第八部動畫片電影，也是渠在許《君の名は。》、《天気の子》個後頭第三部關於災難題材個電影，合起來謳新海城個《災難三部曲》。2022年11月11號在許日本國內上映，第二年春天公在許外國上映。

## 參考資料


## 外部链接

* 官方网站
正月初一

**正月初一**，春节头一天，又叫“大年初一”。农历一般性拣最接近立春个朔日（月缺个日脚）当正月初一。箇天弗好倒垃圾，弗然财侪会得畀倒出去个。
圣多美搭普林西比

**圣多美搭普林西比**（葡萄牙语：São Tomé e Príncipe），全名**圣多美搭普林西比民主共和国**（葡萄牙语：República Democrática de São Tomé e Príncipe），简称**圣普**，是非洲中西部几内亚湾个岛国，由圣多美岛、普林西比岛搭附近个礁、屿組成。面积1001平方公里。人口12.2万，查弗多90%住勒圣多美岛。

## 历史
珂拉琪

**珂拉琪**（英文：**Collage**、日文：**コラジ**）是2019年成立个臺湾个双人乐队组合，团员有夏子·拉里又斯（Natsuko Lariyod，）搭仔王家权（Ông Ka-koân，）两家头，名字灵感来源于拼贴画（Collage），伊拉个特色是多元个音乐风格、多种乐器元素外加用臺湾闲话、阿美语、英文、日文等等一道写成个歌词，形成独特个世界观。

2022年，伊拉头一张专辑取得第33届金曲奖新人奖，主唱Natsuko讲希望拿自家写个歌畀拉为种族、闲话、性别、音乐努力-{个}-人。

伊拉粉絲叫珂學家。

## 成员

### Natsuko Lariyod（夏子·拉里又斯）
英文名叫Nastuko，是客家搭阿美混血，扗国立臺北大学学个艺术搭设计。講南部腔阿美語。

### Ông Ka-koân（王家权）
英文名叫Hunter Wang，扗臺北师范大学学习，后首来转到国立政治大学。

## 作品

### 专辑

### 單曲

## 参考



## 外頭个鏈接

* StreetVoice 
* 
* 
* Spotify 
* 
*
新海誠

**新海誠**（日本閒話：／，），本名**新津誠**（／），日本動畫片作者搭電影導演，長野縣南佐久郡小海町出身，介歇蹲起在東京。

2022年11月，爲着紀念日本搭印度建交70週年，日本財團在印度舉辦新海誠電影節，放新海城個六部電影。11月份，《すずめの戸締まり》公映，在上映第45日天個辰光在原個國家個票房超過100億日元，變成新海誠第三隻超過100億日元個作品。

## 紀念
2018年，Roy A. Tucker發現個55222號小行星命名爲新海誠（Makotoshinkai）。

## 作品

### 動畫片電影

* 2002年2月 《星之声》（）
* 2004年11月 《云之彼端，约定的地方》（）
* 2007年3月 《秒速5厘米》（）
* 2011年5月 《追逐繁星的孩子》（）
* 2013年5月 《言叶之庭》（）
* 2016年8月 《你的名字。》（）
* 2019年7月 《天气之子》（）
* 2022年11月 《鈴芽之旅》（）

## 參考資料
高桥松饼

**高桥松饼**，上海市浦东新区高桥镇个四大名点心之一。高桥松饼面皮层多，酥皮有8到12层，箇咾也有**千层饼**个讲法。

高桥松饼个历史好追溯到清朝光绪年个辰光，由早期个塌饼变化过来个。1983年，高桥松饼成为上海市优质产品。1985年，高桥松饼获得商业部颁发个食品博览会银奖。2010年6月份，高桥松饼畀上海市浦东新区文化广播影视管理局评为非物质文化遗产项目，伊也同时入选上海市第一批非物质文化遗产保护名录。高桥松饼现在已经实现机械化生产，有多家松饼生产商，比方讲高桥食品厂、正兴食品厂咾啥个。

## 参考文献
Tarrak

**Josef Tarrak-Petrussen**（音：泰盒-班拖吴森）是一位格陵兰哈泡泡，垃拉1998年11月5号养拉Nanortalik，艺名**Tarrak**。

伊娘是格陵兰人，爷是摩洛哥人。

2016年伊傍着第一章专辑FxGxS（是Free God Stand个简写）当中个歌Tupilak拉格陵兰搭外国获得交关人气，后头来也引发仔一棣对母语教育个讨论。

2017年伊开始全世界巡回演唱，2019年发布了新专辑Josef Tarrak，箇里向提到了伊自家帮格陵兰个社会政治问题。
2017年12月搭Paninnguaq Nuunu Heilmann结婚，有一个继女搭一个小囡，现在离婚哉。

## 专辑

* FxGxS (2016)
* Josef Tarrak (2019)

## 参考
上海3·26公共汽车落河浜事故

2023年3月26号18点55分左右，一部71路无轨公共汽车冲进高虹路近七莘路个河浜里向。民警、消防同120人员迅速过来，拿车里-{个}-人救出并送医救治，车里向呒没啥个乘客，只有司机同售票员两家头，前者像是昏过去哉，后些来伊呒没畀抢救转来，故脱哉。

有网友表示，箇部车子是宇通牌个双源无轨电车，3月24号才刚刚上线运营。

官方一开始认识可能是驾驶员操作弗当，车子失控冲到边浪个河浜里向，但后些来认为也有可能是驾驶员突然之间生毛病失去控制。

## 参考文献
瞬息全宇宙

《****》（英语：*Everything Everywhere All at Once*）是2022年个美国科幻电影，由关家永搭丹尼尔·舒奈特编导。主演包括杨紫琼、关继威、史蒂芬妮·许、珍妮·史雷、岑勇康、吴汉章搭洁美·李·寇蒂斯。搿只电影垃拉2022年3月25号勒美国上映。

## 演员
* 杨紫琼饰演王秀莲}}（）。
* 史蒂芬妮·许饰演王乔伊（）／猪八土扒姬（）：王秀莲个囡儿。
* 关继威饰演王威门（）：王秀莲个老官。
* 吴汉章饰演公公（）：王秀莲个父亲。
* 洁美·李·寇蒂斯饰演包蒂垂（）：国税局稽核员
* 饰演贝琪（）：乔伊个女朋友
* 珍妮·斯蕾特饰演黛比（）：洗衣店买主。
* 岑勇康饰演查德（）：铁板烧大厨
* 饰演α房车（）人员
* 丹尼尔·舒奈特饰演区域经理

## 参考

## 外头个链接
*
保罗·费雷拉

**保罗·费雷拉**（葡萄牙语：Paulo Renato Rebocho Ferreira，简称Paulo Ferreira，1979年1月18号－），是乃朝退役脱个葡萄牙足球运动员，伊勒职业生涯大部分时间侪为切尔西足球俱乐部效力。

## 奖
### 葡萄牙[[波尔图]]
*  欧冠：2004
* 欧洲联盟杯：2003
* 葡超：2003,2004
*  葡萄牙杯：2003
*葡萄牙超级杯:2003
### 英格兰切尔西
*  欧冠：2012
* 英超：2005,2006,2010
* 英格兰足协杯：2007,2009,2010,2012
* 英格兰联赛杯：2005,2007
* 英格兰社区盾：2005,2009
* 欧洲联赛：2013

## 参考资料

## 外头个链接
鲁伊·科斯塔

****（葡萄牙语：Rui Manuel César Costa，1972年3月29号－），是乃朝退役脱个葡萄牙足球运动员，伊勒职业生涯大部分时间侪为里斯本搭本菲卡体育俱乐部效力。

## 奖
*意大利超级杯冠军（2004、1996）
*意大利足球甲级联赛冠军（2004）
*欧洲超级杯冠军（2003）
*欧洲冠军联赛冠军（2003）
*意大利杯冠军（2003、2001、1996）
*葡萄牙足球甲级联赛冠军（1994）
*葡萄牙杯冠军（1993）
*世界青年足球锦标赛冠军（1991）

## 外头个链接
* 鲁伊·科斯塔主页
巴勃罗·萨拉维亚

****（西班牙语：Pablo Sarabia；1992年5月11号－）是西班牙个足球运动员。伊乃朝效力勒英超球队伍尔弗汉普顿流浪者。伊勒旧个辰光也曾代表西班牙国家足球队参加比赛。

## 荣誉
### 俱乐部
; 巴黎圣日耳曼
* 法国足球甲级联赛 冠军：2019－20赛季
* 法国杯 冠军：2019－20、2020－21赛季
* 法国联赛杯 冠军：2019－20赛季
* 法国超级杯 冠军：2019、2020年
* 欧洲冠军联赛亚军：2019－20赛季

; 葡萄牙体育
* 葡萄牙联赛杯 冠军：2021－22赛季

### 国家队
;
* U19欧洲国家杯冠军：2011年
* U21欧洲国家杯冠军：2013年

### 个人
* 欧足总西甲最佳阵容：2018－19赛季

## 参考资料

## 外头个链接
猪丼

**猪丼**（/），拿猪肉调理过后摆拉米饭浪个一种丼物。

好分成北海道十胜地区个乡土料理**带广系猪丼**搭仔牛丼店勒拉疯牛病问题个辰光推出个**牛丼连锁店系猪丼**两种。前者用有甜味道个酱油烧个，箇咾猪肉甜津津，独具特色。

## 参考文献
丼物

**丼物**（），简称**丼**，是对盖浇饭一类个日本料理个通称，通常是米饭高头盖浪鱼肉、肉类、蔬菜或者其他炖个菜，通常会依照碗里向个食物名称命名，叫伊“某某丼”。勒拉日本，丼物是一种相当常见个大众料理，各家大型日式快餐店侪有得卖。根据弗同季节、配料、地区同主要推广食材，丼物往往有弗同个味道，但绝大多数侪是靠水、糖、酱油同味醂来调味道个。

## 历史
日文里向，“丼”箇个字并弗是和制汉字，而是从中国传过去个，一开始用来形容石头落拉井里向个声音。日本料理里向，丼物历史长远，一开始是室町时代个“芳饭”（类似茶泡饭）。早期个丼物有江户时代末期发明个深川丼，还有约莫19世纪初开始流行个鳗鱼丼等。因为丼物好让人勒拉忙个时候便利快速个喫饭，故咾伊咾快就传播开来、弗断发展同创新。

## 参见

## 参考文献
两岸定期航线

**两岸航线**指个是台湾海峡两岸个民用航空班机。因为战争，伊曾有五十多年呒没通航过，后些来勒拉1980年代后两岸好通过第三地中转方式互通。两岸破冰以后，直飞从2003年开始实施，一开始用个是包机形式，2009年后改为定期航线，变成功亚洲重要个民航市场之一。
钏路机场

**钏路机场**（，），勒拉北海道钏路市，是個民用机场,根据空港整备法算第二种机场。伊有“丹顶鹤钏路机场”（）个别名。

## 参考文献
* 

## 外部链接
* 钏路机场
华莱士（快餐）

**华莱士**（，曾用英文缩写CNHLS，新三板：836475）是中国福建省华莱士食品股份有限公司（简称“华士食品”）运营个西式快餐连锁品牌，是“华氏兄弟”华怀庆、华怀餘创办个。因为伊产品价钿低，故咾伊遍布全国，特谓是二三线城市同小城镇。到2023年初，华莱士门店数量已经超过20000家。

## 争议

### 食品安全问题
因为门店快速扩张、品控不严格，华莱士个食品安全问题经常发生，畀各地监管部门点名通报交关𡍲。部分人吃仔华莱士个食品以后，肚皮痛、肚皮泄，箇咾伊勒拉中国大陆网络社交平台浪畀嘲“喷射战士”。

## 参考文献

## 外部链接

*华莱士公司
他改变了中国：江泽民传

**他改变了中国：江泽民传**（），是一部有关中国第三代最高领导人、前中共中央总书记江泽民个传记，作者是罗伯特·劳伦斯·库恩，2005年出版英文搭中文两种语言版本，产生广泛个影响搭争议。

箇本书勒拉全球除脱中国是由兰登书屋出版发行；勒拉中国，上海世纪出版集团拿伊用《**他改变了中国：江泽民传**》个标题出版。

## 中文版个影响
勒拉中国，迭本书出版后，咾快卖脱超过一百万份，排拉中国国内畅销书单子里向。

箇本书是中国大陆出版个头一本在世领导人个传记。箇本书打破脱长久以来对中国高级官员私人生活个言论禁忌，让中国个读者认识到一個同最高领导人身份弗一样个江泽民，也因此有人认为是政治宣传。

随咾膜蛤文化个兴起，箇本书又一趟出现拉公众个眼前，畀江泽民个粉丝们称为“红宝书”，曾卖到断货。

## 英文版个影响
汉学家布鲁斯·季礼评价伊:

库恩曾对“江泽民钦定库恩写传记”个讲法反驳道：

伊表示伊同中国媒体个看法是弗一样个，比方讲对美国轰炸中国驻南联盟大使馆事件个看法；强调伊是要超越过去所有关于中国个偏见搭炒作，方便西方了解中国领导人是哪能思考的。

## 江泽民本人个回应
江泽民曾表示，库恩写唻蛮客观个、蛮好个；必过伊拿我结婚日脚搞错脱哉。

## 外部链接

## 参考文献
南斯拉夫联盟共和国

**南斯拉夫联盟共和国**（塞尔维亚语：**Савезна Република Југославија**, **СРЈ** /），简称**南联盟**，是1992年到2003年勒拉东南欧巴尔干半岛中部个一個联邦制共和国，是南斯拉夫社会主义联邦共和国挺下来个部分。2000年11月2号，南斯拉夫联盟共和国重新加入联合国，必过勒拉箇之前，美国等国家一直叫伊“塞尔维亚和黑山”，或者直接叫伊“塞尔维亚”。2003年，南斯拉夫联盟共和国重组变成功“塞尔维亚搭黑山”箇个松散个邦联制国家联盟。

## 参考文献
北外滩

**北外滩**是中华人民共和国上海市虹口区个一個区域，总面积约莫4平方公里，陆域面积有3.3平方公里。南到黄浦江同苏州河，北到周家嘴路搭仔海宁路，西到河南北路，东到大连路搭仔秦皇岛路。

## 历史
2003年1月8号，北外滩开发正式启动，同一天，负责开发北外滩个3家公司——上海申江北外滩开发建设有限公司、上海中远三林北外滩开发建设有限公司——宣布成立。

2017年7月1号，全长约莫2.5公里个北外滩黄浦江滨江岸线基本贯通。

2020年4月11号，北外滩开发建设办公室成立。

2021年11月4号，头一届“2021北外滩国际航运论坛”勒拉北外滩举行。

## 景点
*外白渡桥
*俄罗斯驻上海总领事馆
*上海大厦
*上海外滩W酒店
*上海外滩茂悦大酒店
*上海外滩浦华大酒店
*北外滩来福士广场
*上海白玉兰广场
*上海港国际客运中心
*上海公共租界虹口捕房
*中国证券博物馆
*雷士德工学院
*上海市提篮桥监狱
*下海庙
*摩西会堂
*上海犹太难民纪念馆
还有4000多家航运企业搭仔1000多家金融企业。

## 参考文献
流浪地球

《**流浪地球**》是刘慈欣写个一部中短篇科幻小说作品。小说里向写仔人类为仔躲避灾难而勒拉地球浪装发动机，让伊勒拉宇宙当中流浪个故事。箇部小说2000年7月份个辰光发表拉《科幻世界》杂志浪，捞到伊一年个中国科幻银河奖特等奖。2019年，根据箇部小说改编个同名电影上映。

## 故事内容
400年前，因为吓太阳氦闪个灾难，人类决定组成联合政府，拉地球浪装发动机，通过箇些行星发动机个推力拿地球推出太阳系，勒拉宇宙里向流浪，去比邻星开拓人类新个家园。整个流浪计划实施辰光长达两千五百年。

故事个主人公是一個普通人，刹车时代养出来，生活拉逃逸时代。伊呒没看到过黑夜同星星，也呒没看到过四季个变化；地球发动机带来个高温导致地面温度好高到70℃，日出也变成恐惧个象征。逃逸时代个辰光，伊搬进地下城。地下城里向个人活拉“太阳氦闪来了”个谣言当中，故咾阿末出现平民对联合政府个怀疑同“叛乱”。阿末太阳氦闪真个爆发哉。

## 相关
《流浪地球》2000年1月12号定稿。作者刘慈欣曾表示，几年以后，伊乘飞机个辰光看到地平线，想到“介大个地球，哪能可能是阿伲渺小个人类好推动个？《流浪地球》可能就是痴人说梦……”后些来，伊问仔帮科学家，晓得就算人类有核聚变技术，推动地球个能量，比小说裏写个规模还要高几個数量级。”

该小说曾畀改编成电子游戏，也畀收拉同名个短篇小说文集里向。2017年12月举行个GES 2017未来教育大会浪，前美国总统奥巴马收到刘慈欣送个英文版《流浪地球》（），也就是箇本文集个英文版，2017年10月份才勒拉美国出版个，拢总收录10篇作品。

另外，2017年5月26号，中国电影股份有限公司同北京京西文化出品发行，郭帆担任出品人、导演，作者刘慈欣监制个电影《流浪地球》正式开机。箇部电影2019年大年初一个辰光勒拉中国大陆上映，阿末捞到46.88亿人民币票房。

## 参考文献

## 外部链接
*电影《流浪地球》与原著的不同之处
阿伊努语假名

**阿伊努语假名**（），是用来标记阿伊努语个假名，貤叫**阿伊努语片假名**（）。

江户时代个北海道指个是库页岛、千岛群岛搭仔叫虾夷地个地方。根据松前藩个调查，1604年（庆长9年）做个松前岛图上就有用阿伊努语标记个地名。。1700年（元禄13年）个松前岛乡帐浪主要用平假名记录阿伊努语地名。

后来，为仔更准确记载阿伊努语，发明同日语发音弗同个小写体片假名，故咾阿伊努语假名正式成立。现代阿伊努语表记用个小写片假名同大写片假名侪叫阿伊努语假名。

## 特征
阿伊努语假名由片假名、有半浊音符号个片假名、小写片假名、小写个有半浊音符号个片假名组成。

## 参考文献

## 外部链接
* アイヌ人によるアイヌ語表記への取り組み
北见山地

**北见山地**（），勒拉日本北海道东北部，南北走向，是上川综合振兴局同鄂霍次克综合振兴局个分界，也是北海道鄂霍次克海同日本海个分水岭。
渡岛半岛

**渡岛半岛**（）是日本北海道西南部分个半岛，南面是津轻海峡，东面是太平洋同内浦湾，西面是日本海。伊好细分出日本海伊面个松前半岛同太平洋伊面个龟田半岛。半岛浪个最大城市是函馆市。
渡岛小岛

**渡岛小岛**（），又叫**松前小岛**（），是日本北海道松前郡松前町个一個无人岛,面积有1.54km²，最高海拔有282.1米（925.5英尺）。

## 参见
* 渡岛大岛

## 参考文献

## 外部链接
*函馆开发建设部
*國土地理院 地圖閱覽システム 2万5千分1地形図名：小島 (南西)
渡岛大岛

**渡岛大岛**（），又叫**松前大岛**（），是日本北海道松前郡松前町个一個无人岛，也是日本顶大个无人岛，约莫有9.73km大，最高峰是江良岳（737m），是座火山。岛浪个火山曾勒拉1741年（宽保元年）8月27号有过宽保大喷火，后续个海啸造成北海道有1,467人故脱。

## 参见
* 渡岛小岛

## 参考文献

## 外部链接

* [地圖閲覧系統 2萬5千分之1](http://watchizu.gsi.go.jp/watchizu.html?meshcode=62392205　國土地理院) 

* 北海道渡島大島海嘯（1741年）供養碑 （東京大學地震研究所）
* 氣象廳　北海道活火山　渡島大島
冥王星个卫星

**[[冥王星]]**目前已知个**[[卫星]]**拢总有五颗，冥卫一是里向顶大个一颗，伊同冥王星个相对大小比太阳系其他已知个行星或者矮行星侪要大。相比较下来，冥卫二、冥卫三、冥卫四同冥卫五个体积比伊小唻多。

## 参考文献
知床半岛

**知床半岛**（），是日本北海道东北部分个半岛，三面是鄂霍次克海。1964年，箇面成立知床国立公园。2005年7月14号，勒拉南非召开个第29届世界自然遗产会议浪，知床半岛成功畀拉进世界自然遗产里向，勒拉2005年7月17号正式登录拉世界自然遗产名录里向，登录用个名字是"北半球里向，顶顶南好觑到浮冰个地区之一"。

## 地名个来源
知床半岛箇个名字是从阿伊努语个“”（sir-etok）变过来个，意思是大地突出个场许，地球个尽头。

## 地理
知床半岛有知床岳（1,253.9米）、海别岳（1,419.3米）、知床硫磺山（1,562.0米）搭仔最高峰罗臼岳（1,661米）。半岛长70公里，阔25公里，面积有1,230平方公里。半岛勒拉千岛火山带浪。

行政区划上，西北面是斜里郡斜里町，东南面为目梨郡罗臼町。

## 参见
* 知床国立公园
* 知床岬

## 参考文献

## 外部链接
*知床国立公园
根室市

**根室市**（）勒拉北海道道东地区根室振兴局，是北海道顶东面，也是根室支厅政府个地方。

根室市主要是沿海渔业搭仔养殖渔业。2005年个辰光，根室港个卸货量好排拉北海道头一。

## 市名个由来
从阿伊努语个“ni-moy/ni-muy”（树同海湾）或者“ni-mu-oro”（树木茂密个地方）或者“mem-or-o-pet”（勒拉有泉水个地方个河浜）个发音演变过来个。

## 地理
根室市勒拉北海道顶东边，东西向狭长个样子，南北长度只有10km，辖区包括延伸到太平洋个纳沙布岬、根室半岛搭仔半岛根部附近个岛，比方讲鹈居岛（）、小鹈居岛（）。目前日本同俄罗斯有领土争议个北方四岛（南千岛群岛）个齿舞群岛，勒拉日本个行政区划里向也是算根室市个管辖。

## 交通
### 机场
*根室中标津空港（勒拉中标津町）
### 铁路
*北海道旅客铁道（JR北海道）
**根室本线

### 港口
*根室港

## 参考文献

## 外部链接

*  根室市观光协会
南千岛群岛

**南千岛群岛**（），俄罗斯叫伊南库里尔群岛（），是勒拉太平洋西北部个千岛群岛个南延伸，总面积拢总有5,038.33 km²，包括国后岛（、俄语音译库纳施尔岛）、择捉岛（、俄语音译伊图鲁普岛）、齿舞群岛（、俄语音译赫巴马伊群岛）搭仔色丹岛（、俄语音译施科坦岛）。南千岛群岛个东北面隔拉弗里斯海峡是得抚岛，西南面是北海道岛，西面是库页岛（俄叫伊萨哈林岛、日本叫伊桦太岛）。原住民是阿伊努人。现在是俄罗斯实际控制，划拨萨哈林州管辖；日本对箇个地方有领土主权个索取，叫伊**北方领土**（）、**北方地域**（）或者**北方四岛**（），行政上算北海道根室振兴局。

产生主权争议个理由，是俄方认为依照《旧金山和约》，日本放弃包括南千岛群岛个整个千岛群岛个主权，日方则认为和约里向定义个千岛群岛弗包括南千岛群岛。

## 参考文献

## 外部链接
*南千岛群岛-卫星地图
牛奶

**牛奶**，是牛个乳汁。伊是从牛个奶头斟出来个，有营养个奶白色液体。牛奶里向主要有乳清蛋白搭仔酪蛋白，后头只是牛奶里向个主要蛋白质，必过可能导致一部分人肠胃过敏。人也有可能因为弗适应牛奶里个乳糖有乳糖不耐，引发消化系统反应，比方讲恶心、呕吐、肚皮泄。

## 参考文献
派

*西式馅饼，音译叫派
*Π（），希腊字母
*派（农业系统），阿萨姆中世纪阿洪姆王国同泰国个封建制度
*派系，因不同主张而形成个各种分支或门派
丁立人

**丁立人**（），男，浙江温州人，中国国际象棋手，国际象棋特级大师，2023年国际象棋世界冠军。最高等级分到过2816.9。

## 生平
丁立人1992年养拉浙江温州，4岁学棋，5岁进入温州市全国国际象棋高水平后备人才培训基地，教练是黄希文、王骋。2009年4月入选国家队。温州中学毕业以后，伊勒拉2012年保送进北京大学法学院。2009年他成为中国第30個国际象棋特级大师。2013年5月份，伊捞着第四届中国海南儋州国际象棋特级大师超霸战冠军，2014年蝉联冠军。

2014年8月，伊代表中国队参加第41届国际象棋奥林匹克，带仔中国队头一趟捞着男团冠军。2018年10月份，伊代表中国队参加第43届国际象棋奥林匹克，坐镇一台，又一趟获得男团冠军。

2022年3月，本来已获得2022年国际象棋世界冠军候选人赛参赛资格个俄罗斯棋手谢尔盖·卡里亚金因公开支持俄罗斯入侵乌克兰畀国际棋联剥夺参赛资格，故咾丁立人顶替卡里亚金参加候选人赛，获得亚军，冠军是俄罗斯棋手扬·涅波姆尼亚奇。勒拉卫冕世界冠军芒努斯·卡尔森宣布放弃守擂以后，丁立人顶替卡尔森，同涅波姆尼亚奇争夺新一届个世界冠军。

2023年4月，伊击败涅波姆尼亚奇，加冕2023年国际象棋世界冠军。2024年12月份，伊来勒2024年国际象棋世界冠军赛里向输畀多曼拉朱·古凯什。

## 参考来源

## 外部链接
*
劳尔·希门尼斯

**劳尔·希门尼斯**（上海闲话：lau6 gher6 shi1 men6 gni6 sy1；西班牙语：Raúl Alonso Jiménez Rodríguez；1991年5月5号－）是墨西哥个足球运动员。伊乃朝效力勒英超球队伍尔弗汉普顿流浪者。伊勒旧个辰光也曾代表墨西哥俱乐部美洲队参加比赛。

## 荣誉
### 俱乐部
美洲队
*墨西哥足球甲组联赛 (1): 2012/13赛季 冠军

马德里竞技
*西班牙超级杯: 2014年

### 国家队
;墨西哥U23
*2012年夏季奥林匹克运动会足球比赛 金牌
*土伦杯国际足球邀请赛 (1): 2012年 冠军

## 参考资料

## 外头个链接
尼尔森·塞梅多

**尼尔森·塞梅多**（上海闲话：gni6 gher6 sen1 seq7 me6 tu1；葡萄牙语：Nélson Semedo；1991年5月5号－）是葡萄牙个足球运动员。伊乃朝效力勒英超球队伍尔弗汉普顿流浪者。伊勒旧个辰光也曾代表本菲卡参加比赛。

## 国家队历史
2015年10月份，塞梅多头一趟代表葡萄牙国家队出赛。
2017年，伊跟仔葡萄叶勒拉联合会杯捞到季军。

## 荣誉
**俱乐部**
*巴塞罗那
**西班牙足球甲级联赛冠军：2017/18赛季
**西班牙国王杯冠军：2017/18赛季
**西班牙超级杯 冠军：2018年

## 参考资料

## 外头个链接
若昂·穆蒂尼奥

**若昂·穆蒂尼奥**（上海闲话：zaq8 ngaon6 moq8 ti5 gni6 au5；葡萄牙语：João Filipe Iria Santos Moutinho；1991年5月5号－）是葡萄牙个足球运动员。伊乃朝效力勒英超球队伍尔弗汉普顿流浪者。伊勒旧个辰光也曾代表葡萄牙体育俱乐部参加比赛。
## 荣誉
### 葡萄牙体育
*葡萄牙杯冠军﹕2006/07、2007/08
*葡萄牙超级杯冠军﹕2007、2008

### 波尔图
*欧洲联赛冠军﹕2010/11
*葡超联赛冠军﹕2010/11、2011/12、2012/13
*葡萄牙杯冠军﹕2010/11
*葡萄牙超级杯冠军﹕2010、2011、2012

### 摩纳哥
*法甲联赛﹕2016/17
*法国联赛杯亚军﹕2017

## 参考资料

## 外头个链接
尤伦·洛佩特吉

**尤伦·洛佩特吉·阿尔戈特**（上海闲话：yeu6 len6 loq8 be6 deq8 ciq7；西班牙语：Julen Lopetegui Argote；1966年8月28号－）是退役脫个西班牙足球运动员。伊乃朝勒英超球队伍尔弗汉普顿流浪者足球俱乐部担任足球教练。伊勒旧个辰光也曾代表皇家马德里足球俱乐部参加比赛。

## 荣誉
### 球员
;皇家马德里
*西甲: 1989–90
*西班牙超级杯: 1989

;巴塞罗那足球俱乐部
*欧洲杯赛冠军杯: 1996–97
*西班牙国王杯: 
*西班牙超级杯: , 

;西班牙U20
*国际足联U-20世界杯: 亚军

### 主教练
;西班牙U19
*欧洲U-19足球锦标赛: 

;西班牙U21
*欧洲U-21足球锦标赛: 2013

; 塞维利亚
*欧足联欧洲联赛冠军：2019-20赛季

## 参考资料

## 外头个链接
2023年国际象棋世界冠军赛

**2023年国际象棋世界冠军赛**（）是争夺2023年国际象棋世界冠军头衔个比赛，2022年国际象棋世界冠军候选人赛冠军、俄罗斯棋手扬·涅波姆尼亚奇对阵候选人赛亚军、中国棋手丁立人。比赛2023年4月9号到30号勒拉哈萨克斯坦首都阿斯塔纳进行。两人勒拉14局慢棋里向战成7比7平，阿末丁立人勒拉快棋加赛里向以2.5比1.5赢脱涅波姆尼亚奇，捞到世界冠军。

涅波姆尼亚奇个对手原计划是卫冕世界冠军芒努斯·卡尔森。必过卡尔森勒拉2021年第五次卫冕成功后曾表示，假使当时只有18岁个新生代棋手阿里雷萨·菲鲁贾呒没办法赢仔2022年世界冠军候选人赛中获胜、捞到挑战伊个机会，箇咾伊可能会放弃卫冕。阿末，涅波姆尼亚奇赢仔2022年候选人赛个冠军，菲鲁贾只排拉第6名。2022年7月20号，卡尔森正式宣布伊会得放弃卫冕2023年世界冠军头衔。故咾，根据国际棋联个规则，候选人赛亚军丁立人代替卡尔森晋级世界冠军赛。

## 比赛
### 规则
2023年国际象棋世界冠军赛有14盘慢棋。每局比赛双方前40步各有120分钟辰光，后头20步各加60分钟，到第61步时再加15分钟，箇以后每步加30秒。勒拉14局慢棋赛中，啥人先捞到7.5分就好获得比赛胜利。

假使双方勒拉14局慢棋赛里向达成7比7平，箇咾会得将举行4局快棋加赛。每局快棋赛双方各有25分钟，每步侪会得加10秒。假使快棋赛里向双方还是平局，箇末会得进行超快棋加赛决定比赛胜负。

### 日程
开幕式勒拉4月7号举行，正式比赛勒拉4月9号到30号进行。每场比赛日从哈萨克斯坦当地辰光下半天3点钟开始。经抽签，头一局涅波姆尼亚奇执白先走，后头每局双方交替执白。快棋加赛则丁立人先执白先走。

### 结果
双方侪勒拉14局慢棋赛里向捞着3局胜利，挺下来8盘和棋，阿末比分7比7。

4局快棋加赛里向，头3局侪是和棋。第4局丁立人执黑赢哉。阿末丁立人赢脱涅波姆尼亚奇成为世界冠军。伊也变成功中国头一位国际象棋世界冠军。

## 注释


## 参考文献
函馆山

**函馆山**（），是一座勒拉北海道函馆市市区西部个山地。因为函馆山勒拉座陆连岛浪，故咾伊有时也叫“函馆岛”“函馆山岛”。函馆山海拔334米，周长约莫9公里。因伊看起来像一头朝天睏个牛，所以又叫**卧牛山**（）。

函馆山有13座山峰，包括有瞭望台个御殿山（334m）、药师山（252m）、杜鹃山（306m）、汐见山（206m）、八幡山（295m）、水元山（280m）、鞍挂山（113m）、地藏山（286m）、入江山（291m）、虾夷立山（129m）、观音山（265m）、牛背山（288m）搭仔千叠敷（250m）。

函馆山个基台部分是约莫100万年前海底火山喷发个产物。后些来，因火山喷发，箇面隆起沉降多𡍲，形成仔一座大岛。约莫5000年前，因为泥沙堆积，岛屿同渡岛半岛当中出现一座连岛沙洲，函馆山也就变成功一座陆连岛，函馆市中心就勒拉箇连岛沙洲浪。

## 历史
1898年开始，根据要塞地带法，日本政府勒拉函馆山造要塞。1905年，函馆山浪已造仔炮台、发电厂、观测所等17個设施（津轻要塞），故咾也变成功军事机密，从官方地形图浪消失，甚至弗允许日常讨论伊。

二战结束，函馆山失去伊要塞个功能，收归国有。函馆山个所有者大藏省（今财务省）免费拿函馆山借畀函馆市。1945年，美军拆脱津轻要塞。1946年10月份，函馆市从大藏省捞到土地使用许可。12月份，函馆市设立函馆山管理事务所，重新对外开放。1948年，函馆市拿箇一带326.6公顷个土地设为都市计划绿地“函馆山绿地”。

现在御殿山第一炮台遗迹勒拉缆车设施搭仔停车场、瞭望台、送信所下头，必过有崩落个危险，故咾禁止进入。其他个一些要塞遗迹则好参观。2001年，“函馆山搭仔炮台遗迹”畀评浪北海道遗产。

## 观光

御殿山山顶有瞭望台，好勒拉山脚乘函馆山缆车或者开车子或者走路登山到达。函馆山浪有多条走路爬山个路线。山顶是瞭望个圣地。白天，除脱好看到函馆市区，还好看到津轻海峡对过个下北半岛；必过函馆山个夜景更加有名气，同神户摩耶山掬星台、长崎稻佐山看到个夜景一淘叫日本三大夜景。

## 参考文献

## 外部链接
* 市内公园情报 函馆山  函馆市住宅都市施设公社
* 函館山ハイキングコースマップ 函館山ロープウェイ株式会社
* 函館山展望台の夜景スポット情報　夜景FAN  夜景FAN
金山铁路

**金山铁路**指个是勒拉上海南站到金山卫站的运行系统，勒拉上海市境内，算上海市域轨道交通。箇个运行系统由沪春线（上海南线）、沪昆线、新闵支线同金山支线组成。延长工程沪平盐城际铁路勒拉造。

## 线路数据
*营运里程：55km
*站数：9
*轨距：1435mm
*动力电源：25000V 50Hz交流
*复线区间：上海南—金山卫
*单线区间：金山卫—金山卫西
*电气化区间：上海南—金山卫

### 车站列表

;凡例
*●：停靠、▲：部分列车停靠、｜：通过
*∥：复线区间、◇：单线区间（列车好交汇）、∨：箇站往下头侪是单线

*注1：莘庄站暂缓开通。
*注2：城际列车运行终点。
*注3：货运站同车辆拆解线，弗办理旅客运输。

### 已拆除车站
*山阳站：金山园区站—金山卫站当中
*金山卫东站：金山卫站—金山卫西站当中（K37+053）

## 历史
### 早期历史

金山铁路跑个路段历史浪分成多段建设。新桥站到闵行西站箇一段叫新闵支线，闵行西站到金山卫西站叫金山支线。现在实际运营里向合称“金山线”。

1958年，上海市勒拉原沪杭铁路新桥站拉出支线造新闵支线连接闵行工业区，1959年造好。1973年12月25号，金山卫铁路支线动工，从新闵支线闵行西站出发到金山卫西站，1974年5月份线路造好。

### 开行客运
1975年6月1号，金山支线通车。同年9月份，金卫东站开办客运业务，一开始用个是货运棚车。每天有4对（562、564、566、568、561、563、567、569）列车，跑上海西站（乃朝长宁站）同金卫东站。九十年代末之前，金山支线一向是上海石化去上海市区个主要客运通道，必过客流弗断减少，2004年1月14号全部停运。

### 扩能改造

2004年2月29号，原铁道部同上海市联合签署《关于加快上海铁路建设工作的会议纪要》，明确改建利用既有金山铁路支线。2009年8月12号，金山铁路支线改建工程动员大会来勒金山新城客运枢纽站举行，12月正式动工。2012年8月6号，第一列动车组开行试车，2012年9月28号正式开通，原金山鐵路支線改成功一條从上海南站到金山卫站个市域铁路金山线，是上海头一条市域铁路线路。

## 参考文献
五棱郭

**五棱郭**（），是日本江户时代末期江户幕府勒拉虾夷地个箱馆（今北海道函馆市）郊外造个一座星形要塞。同一辰光造好个，勒拉长野县佐久市个龙冈城也叫“五棱郭”，必过现在提到五棱郭基本侪指箇座勒拉函馆个城迹。

造个辰光，伊曾叫**龟田役所土垒**或者**龟田御役所土垒**，必过计划造迭座城个辰光已经开始用“五棱郭”箇个名字哉。城造个地方原来是湿地，有交交关关细柱柳，故咾也好叫**柳野城**。

箱馆开港个辰光，本来勒拉函馆山山脚个箱馆奉行所搬到五棱郭。必过，庆应2年（1866年），城造好刚过去两年，江户幕府随咾江户开城灭亡哉，五棱郭由接管，勒拉箱馆战争里向畀旧幕府军占领过。明治时代，城里向除脱一栋建筑物，其它个全部拆脱，改造成大日本帝国陆军练兵场。1914年，改造成五棱郭公园，对外开放，成为函馆市民个休憩地同代表景点之一。

五棱郭畀日本政府指定为特别史迹，作为“五棱郭搭仔箱馆战争个遗迹”个一部分排拉里向。五棱郭也是文化厅管理个国有资产，授权畀拉函馆市，由函馆市住宅都市施设公社负责管理。

## 注释

## 参考文献
白斩鸡

**白斩鸡**，又叫**白切鸡**。勒拉吴越地区，用个一般性是三黄鸡。伊肉白、皮带黄油，配浪有葱段个酱油，鸡肉个鲜味道就出来哉。勒垃粤菜里向也有得箇种吃法，好保留鸡个原汁原味。